
Parlamentario Marlon Sneek 

Glenbert Croes ta neglisha por completo e 
forma con MEP a sera e refineria di San Nicolas 


ORA cu scucha un politico di fraccion di 
MEP haci declaracionnan fofo contra di e 
proceso di reapertura di e refineria di San 
Nicolas, e ta bolbe demostra cu fraccion 
di MEP ta lubida su propio pasado como 
partido politico. 

Asina lider di fraccion di AVP, sr. Marlon 
Sneek ta mustra cu un biaha mas e miem- 
bro di fraccion di MEP, Glenbert Croes, ta 
formando parti di un partido politico cu 
den pasado sinta den Gobierno, a percura 
p’e refineria aki sera su portanan. 


acuerdo cu e compania aki pa atende cu- 
alkier posibilidad p’e sigui den operacion 
na2008. 

No solamente e punto ey, pero Glenbert 
Croes tambe ta na altura ora cu su lider 
durante di un reunion den Parlamento, a 
bisa cu bos halto, cu ‘portanan cu ta habri 
pa Evelyn Wever Croes, no ta habri pa 
Mike Eman,” ora cu tabata trata di haya un 
compania cu lo tabata interesa den pone e 
planta aki bek den funcion. 


“Nos a tuma nota di expresionnan di 
Glenbert Croes y otro politico di oposi- 
cion, trata asuntonan negativo relaciona 
cu e refineria, sabiendo cu nan ta bon na 
altura di e historia di esaki y con tur cos 
a cana te ora cu Gobierno di AVP, a logra 
haya CITGO interesa pa bolbe 
pone e refineria ald den 
funcion. 

Glenbert Croes 
ta forma parti di 
un partido MEP, 
cu t’esun cu a 
bisa oficialnan 
halto di Valero, 
pa pone e re- 
fineria riba nan 
lomba y hiba 
esald Merca, sin 
a trata di yega 
na un 


Pueblo henter ta bon na altura cu nunca 
ningun miembro di partido MEP y otronan 
di oposicion, a presenta un solo nomber di 
un compania cu nan a bisa cu nan ta den 
contacto cu nan, pa bin Aruba y trata di 
haya un solucion pa su reapertura. 

Gobierno di AVP pa varios aña a traha 
incansablemente pa trata di haya un 
solucion adecuado pa e refineria y 
ta bin logra esaki cu e acuerdo 
cu e compania CITGO. 

Un proceso cu e propio 
Glenbert Croes a trata di 
hinca su curpa aden pa haya 
credito p’esaki, papiando di 
su biahenan pa Venezuela, 
supuestamente reuniendo 
cu oficialnan di PDVSA, pero 
caminda te dia di awe, ni su 
persona y tampoco 
su fraccion, a 



presenta un solo carta of raport di loke el a 
haci na Venezuela of sikiera a pone un solo 
contacto pa Gobierno di Aruba. 

Pa tal motibo ora cu nos tuma nota cu 
Glenbert Croes ta bin hunga su weganan 
politico papiando di cambia e contract cu a 
ser logra y cu supuestamente compania liga 
na AVP lo ta wordo privilegia pa compania 
cu a tuma e refineria over, ta laga hende 
babuca. 

Glenbert Croes supuestamente a manda 
un mensahe segun su propio declaracion 
den medionan di comunicacion, n’e com- 
panianan di PDVSA, Citgo y TechNip, cu 
partido MEP y su persona no ta di acuerdo 
cu e desaroyonan cu tin den e trabounan 
cu a inicia como parti di e proceso pa logra 
reapertura di e refineria na San Nicolas. 

Mescos cu Glenbert Croes a haci durante 
di e proceso final di e negociacionnan cu su 
comedia riba su biahenan pa Venezuela, e 
kier sigui haci mescos cu awor e trabounan 
a inicia cu argumentonan cu e mes no ta 
kere aden y ta haci comosifuera e contract 
por wordo cambia ora cu su persona of 
partido MEP kier haci esaki. 

Kjco t’e cambionan cu e kier haci, Glen- 
bert Croes no ta splica, lubidando cu den 
pasado Gobiernonan di MEP a haci uzo 
di un oficina di abogado, cu tabata rep- 
resenta tanto Gobierno di MEP y na mes 
momento tambe e compania Mericano cu 
tabata manehando e refineria, cu tabata 
un conflicto di interes masha grandi mes. 

Na varios ocasion e Director di Refineria 
di Aruba, a bin dilanti den prensa pa con- 
traresta e tipo di declaracionnan incorecto 
aki y aclaria tur loke ta tumando lugar, pero 
aki un biaha mas partido MEP ta mustra 
pueblo, cu e interes di partido MEP y su 
politiconan, ta bin na prome lugar y e in- 
teres di nos pueblo ta keda na di dos lugar. 

Ta trata aki di un proyecto grandi, un 
proyecto serio cu companianan serio en- 
volvi caminda no tin espacio pa cualkier 
tipo di manipulacion manera miembro- 
nan di partido MEP ta insisti cu lo tin,” 
Parlamentario Marlon Sneek a declara. 

NACO ta gana e contrato di diseño pa 
expansion di Aeropuerto Internacional 
Reina Beatrix yama ^^Gateway 2030^' 



ARUBA Airport Authority N.V. (AAA) 
a otorga un contrato di diseño na NACO, 
Netherlands Airport Consultants, parti di 
Royal HaskoningDHV, pa reconstruccion 
y expansion di Aeropuerto Internacional 
Reina Beatrix cu actualmente ta na su ca- 
pacidad maximo, manehando un fluho di 
pasahero di 2.6 miyon pa aña. 

E proyecto lo hisa e capacidad di aeropuerto 
y pon’e rib’e mapa mundial como un aero- 
puerto moderno, ofreciendo US Preclear- 
ance. E proyecto ta balora na alrededor di 
200 miyon dollar y construccion lo cuminsa 
na 2018. 

NACO lo duna servicio di e diseño y desa- 
royo general pa aeropuerto su plannan di 
expansion y reconstruccion. Como asesor 
principal e organizacion lo guia e proceso 
di diseño y proceso di destaho cual nan ta 
premira di ehecuta den e añanan nos dilanti. 

E proyecto, Gateway 2030, ta e prome 
crecemento importante den aeropuerto su 
capacidad desde aña 2000. Actualmente, 
aeropuerto ta opera na su capacidad maxi- 
mo. E fluho di pasahero a casi triplifica den 
e añanan recien, mientras cu aeropuerto a 
gana premionan durante e ultimo añanan 
manera Routes Americas 2016 y Airport 
Service Quality 2016. 

Mehoracion di e experencia di e pasa- 
hero 

E parti mas importante di e proyecto di re- 


construccion lo ta e facilidadnan di check-in 
nobo y expandi, e sistema nobo di maleta 
y mehoracion di e proceso di control di se- 
guridad pa un sistema segun e standardnan 
di EDS TSA pa pasaheronan cu ta biaha pa 
Merca. 

E sistema nobo di maleta lo inclui tambe 
un sistema di clasifica cu lo percura cu aero- 
puerto lo por haci check-in di vuelonan cu no 
ta bay Merca tambe den e mesun facilidad. 
Asina eficiencia y uzo di aeropuerto su 
capacidad lo wordo mehora. Cu e facilidad- 
nan nobo aki pasaheronan lo experiencia 
filanan menos largo y tempo mas cortico pa 
check-in, asina mehorando e nivel di servicio 
brinda durante oranan druk. 

Mas berde y mas sostenibel 

Pa minimalisa e marca di aeropuerto riba 
medio ambiente e proyecto lo wordo registra 
pa wordo certifica bou di e sistema LEED 
Silver. Esaki lo ensera caracteristicanan di 
diseño cu lo inclui energia berde produci 
dor di panelnan solar. E ekipo di diseño lo 
incorpora un sistema automatico di e edificio 
pa coriente y airco basa rib’e ocupacion di 
e edificio. 

Un estudio solar lo determina e construccion 
di e murayanan y daknan pa evita efecto 
solar mientras lo maximalisa e luz di dia pa 
un experiencia placentero pa e pasahero. 

Gateway 2030 ta diseña y dirigi na alivia 
aeropuerto su restriccionnan di capacidad, 
e experiencia di e pasaheronan y e sos- 


tenibilidad p’asina pone aeropuerto riba 
un caminda pa crecemento continuo p’e 
decadanan nos dilanti. 

Durante e periodo di 2017 - 2020 AAA lo 
bay inverti un total di 300 miyon dollar. 

“Nos ta hopi contento di por cuminsa cu 
e proyecto di expansion hunto cu NACO 
p’asina crea un aeropuerto cu Aruba lo por 
ta orguyoso di dj’e. Nos tin tur confiansa 
cu hunto cu NACO su experticio nos lo 
garantisa un aeropuerto expandi mas berde 
y mas ameno pa e pasahero cu lo mehora 
specialmente e experiencia di e pasahero 
cu ta bay Merca na e unico aeropuerto di 
Aruba”, segun CEO di AAA sr. James Fazio. 

Asina cu e proyecto ta cla pasaheronan lo 
benificia tambe di 3 porta di avion mas y dos 
terminal di bus adicional percurando asina 
pa un manheo di fluho di pasahero mas lihe 
pa nan avion y for di nan avion ora di yega. 
Tambe lo tin un seleccion mas amplio di 
tienda y lugarnan pa come y bebe, mas es- 
pacio pa pasahero circula y otro servicionan. 

Paul Govaerts, director di NACO, a co- 
menta: “Nos ta spera cu gran expectacion 
di por continua nos relacion di hopi aña 
cu AAA. Nos equipo di diseño ta ofrece un 
combinacion di hopi experticio mundial y 
local pa expande e aeropeurto, y asina crea 
un miho experiencia pa e pasaheronan y 
tambe impulsa e desaroyo economico den 
e region.” 

Minister Arthur Dowers contento 
cu e camaranan nobo di KIA 



NOS ta sumamente con- 
tento con e trabounan a 
bay pa cu instalacion di 
camaranan nobo den I<IA, 
Minister Dowers a cuminsa 
bisa na invitadonan special 
na Instituto Coreccional 
Aruba, conoci como KIA. 
Esaki despues cu e compa- 
nia local SafeCom a haci 
entrega oficialmente di e 
proyecto aki. 

Segun e mandatario cu el a 
keda impresiona con profe- 
sional e eldpo di SafeCom 
a traha. 

Esaki pasobra tin hopi pro- 
tocol cu mester cumpli cu 
ne den un instituto manera 
KIA y mas ainda ora ta trata 
di laga otro personanan 
drenta den e edificio aki cu 
no ta trahador y pa nan haci 
un trabou di tal magnitud, 
ta di admira e seriedad cu e 
trahadornan ald tabata tin. 

Na ningun momento a ricibi 
niun clase di keho di e tra- 
hadoman aki y na momento 
cu un partner externo bin 
traha cu husticia, e mester ta 
uno di confiansa completo 
y no tin niun clase di duda 
rib’e integridad di e com- 
pania SafeCom, Minister 
Dowers a enfatisa bisando 
acerca cu e ta spera di por 
sigui traha cu e compania 
aki tambe den futuro. 

E camaranan sofistica aki lo 
garantisa e seguridad, di no 
unicamente di e trahador- 
nan como e bishitantenan, 
pero sigur tambe di e preso- 
nan mes. 

“Nos tarea como Ministerio 
di Husticia ta pa detene 
hende y ora nan bin IGA, 
nos mester brindanan e se- 
guridad tambe. Awor si un 
preso dicidi di viola ley, e 
video lo yuda den e proceso 
penal tambe contra di esun 
cu ta kere di por burla di nos 
sistema hudicial”, Minister 
Dowers a bisa. 

Diferente bario pabou 
di brug a keda sin coriente 

Brown out diadomingo 
causa pa fluctuacion halto 
di voltahe y frecuencia 
den central di WEB 

DIADOMINGO 28 di mei den oranan laat di 
atardi, a surgi un interupcion den produccion di 
coriente na WEB. E interupcion a surgi alrededor di 
5:00pm y pa mas o menos lOiOOpm a logra 100% 
reconexion rib’e red di distribucion di ELMAR. Un 
cantidad di bario pabou di brug, e. o. e area di hotel, 
a keda sin coriente. 

Un investigacion preliminar ta mustra cu durante 
trabou di reparacion na un unidad di produccion di 
steam (miho conoci como boiler) a surgi un fayo cu a 
pone cu dos unidad di produccion di steam a wordo 
saca for di servicio tras di otro. Esaki ta sosode via 
nan sistema di seguridad pa asina proteha personal 
y mashin. 

Consecuentemente, intentonan di personal di op- 
eracion di WEB pa start e unidad di emergencia (e 
turbina di gas) pa por mantene e suministro balansa, 
no tabata exitoso. 

E imbalance aki tambe a afecta un motor RECIP y 
saca esaki for di servicio. 

E fluctuacion di voltahe y frecuencia tambe a afecta 
Windpark Vader Piet cu a wordo saca for di servicio 
varios biaha pa su sistema di seguridad. 
Concluyendo, por papia di un acumulacion di inci- 
dente cu a causa e brown out di diadomingo ultimo. 

Un biaha mas WEB a haci su maximo esfuerso pa 
stabilisa e suministro. A trata pa mantene comunidad 
mas informa posibel via WEB su pagina di Facebook, 
durante e periodo di e brown out. E compania di awa 
y energia ta ofrece su disculpa pa e inconveniencia cu 
comunidad a sufri diadomingo ultimo. 

E proceso di generacion y suministro di coriente ta 
consisti di operacion di e. o. boiler, turbina, molina di 
biento, panel solar y generadornan RECIP di WEB, 
hunto cu cabelnan di coriente, transformadornan y 
substacionnan di voltage halto. 

Esakinan ta maneha pa operadornan di forma cu tur 
ekipo ta reacciona segun e demanda di coriente di 
nos isla ta cambia. Si diripiente e demanda subi of 
baha, operadornan di WEB mester por reacciona hopi 
lihe pa por mantene e generacion di coriente stabil. 

Pa WEB e prioridad na momento di un interupcion 
ta pa reestablece e situacion di coriente. Despues, ta 
haci investigacion mas profundo pa determina kico 
mester haci pa evita ripiticion. 

Preparando pa yegada di manchanan di azeta 

Gobierno a envolvi tur 
instancia y NGO pa protege 
costa y parhanan di Aruba 



DIADOMINGO anochi, cu caracter 
di urgencia, Gobierno di Aruba a yama un 
conferencia di prensa extraordinario. Prome 
Minister Mike Eman, hunto cu colega Min- 
ister Benny Sevinger y funcionario di dife- 
rente instancia y departamentonan concerni 
a duna informacion di e ultimo desaroyonan 
relaciona cu un oil spill cu a orgina na Trini- 
dad y cu a move direccion pabou, direccion 
di islanan ABC. E ultimo informacionnan ta 
basa riba datonan ricibi for di avionnan di 
observacion ta bin ta siguiendo e mancha. 

Prome Minister Mike Eman a splica cu e 
informacion ricibi te cu e ora ey ta mustra 
cu e mancha no ta uno grandi mas cu por 
tin consecuencia grandi. Loke a constata 
ta cu tin partinan chikito cu lo keda drif y 
cu por yega costa di Aruba. Ta vigilando e 
situacion cu hopi atencion cu ayudo di, entre 
otro Warda Costa. 

E prome señalnan cu Aruba a ricibi a bini 
di Boneiro y e mandatario mes a combersa 
cu Gezaghebber di Boneiro, kende a splica 
cu na diferente sitio tabatin ‘aanspoeling.’ 
E marcanan di crudo pisa cu a yega na e 
costanan banda di Lak ta di 10 pa 15 cen- 


timeter. 

Basa riba esaki Gobierno a contact Rampen- 
bureau y Kustwacht. A wordo informa cu 
for di avion, no por mira e manchanan ya 
cu nan ta childto. 

E prome melding cu a drenta tabata na boca 
di Wariruri, unda a haya patchnan grandura 
di un florin, y den oranan di atardi a haya 
patch-nan mas grandi, di e mesun tamaño 
cu esunnan na Boneiro. Sr. Kiridongo di 
Kustwacht a bisa cu no a haya melding di 
costa zuid, pero den curso di dialuna mainta 
ta cuminsa haci un control. 

Prome Minister Mike Eman a bisa cu e 
trabounan cu mester wordo haci lo ta hopi, 
si e cantidad grandi di patch-nan cu yega 
costa ta basta. P’e motibo ald a envolvi mas 
tanto instancia posibel. Ademas di practica- 
mente tur hefe di servicio cu a wordo poni 
na altura, a reuni cu e. o. Polis, ATA, Cuerpo 
di Bombero, DOW, Directie Scheepvaart, 
Warda Costa Reino Hulandes pa e teritorio 
caribense, Departamento di Naturalesa y 
Medio Ambiente, Parke Arikok y Departa- 
mento Meteorologico Aruba. 

Tambe a tuma contacto cu Comandante di 
Marinierskazerne “den caso cu mester di 


refuerso den e proximo dianan pa control y 
limpiesa di e costanan”. 

Durante reunion a sali na cla cu ta dificil pa 
pronostica cuanto y ki ora lo haya e efecto. 
Loke a haya awor, segun e informacionnan 
cu a drenta, ta trata di un crudo basta diki, 
cu a pega riba piedranan y ta duro pa Idta. 
P’esey den e reunion a pone e parti di limp- 
iesa bou encargo di DOW cu ta e instancia 
cu ta encarga pa coordina esald. E vigilancia 
y limpiesa na bocanan ta keda na encargo di 
DOW hunto cu Serlimar y Parke Arikok. Ta 
calcula cu e azeta ta yega den pidnan childto. 
Tin informenan di manchanan chikito na 
Boca Prins, Dos Playa, Boca Wariruri, Andi- 
curi y Natural Bridge. Henter e area panort 
di Aruba por wordo afecta cu loke yega costa. 
Na Venezuela el a dura 7 dia pa yega costa. 
Gobierno Ider inicia cu e limpiesa bou guia 
di profesionalnan cu ta duna tur conseho 
necesario di kico mester tene cuenta ora di 
haci e limpiesa, e. o. proteccion di esnan cu 
ta haci e limpiesa. 

Si e trabou bira hopi, ta haci apelacion riba 
comunidad y boluntarionan. 

“Ta importante pa nos ta completamente 
prepara. Na Boneiro ponemento di boei 
no ta funciona, ya cu e ta un tipo di petroli 
asina pisa cu e ta bou di e nivel cu boeinan 
por intercepta. 

P’esey mester warde yega cerca pa mira con 
pa actua. Toch a pidi expertonan pa unda 
lama no ta bruto, evalua si por uza boei. Na 
Boneiro no por a uza ningun boei, pasobra 
no tin boei di e largura di e isla pa pone bou 
di e nivel di lama”, Prome Minister Eman 
a bisa. 

Ta importante pa actua lihe asina cu e patch 
yega na e beachnan pa minimalisa e daño. 
Tambe por vigila e situacion pa parhanan, 
mas ainda cu Aruba ta den epoca di broei, 
dilanti costanan di refineria. Esaki lo haci e 
trabou mas complica, si e petroli yega. 
7\ruba tin entre 20 pa 25 mil parha cu ta 
pone webo den e temporada aki. 

P’esey a envolvi tur NGO y unda cu a bisa 
cu mester protege tanto parhanan como e 
webonan durante e limpiesa. Aunke cu in- 
dicacion cu e daño ta minimal, no por baha 
e guardia. 

Ta pidi comunidad pa keda pendiente por 
si acaso mester di mas boluntario. 

“Miho nos ta prepara pa e pio cu nos no ta 
prepara. Pesey nos ta haci e trabou den bon 
contacto cu medionan di comunicacion”, 
Eman a bisa. 

Dia 23 di april ultimo tabatin un oil spill na 
Trinidad unda cu cantidad grandi di crudo 
a bay lama. Esald a keda flota bin direccion 
pabou. 















AWEMainta Diamars, 30 Mei 2017 


7 



Parlamentario Clarisca Velasquez (AVP): 

Fraccion di AVP lo bin cu amienda pa 
uzo di celular den man ora ta maneha 
vehiculo den trafico castigabel 


A tuma nota cu celular den man ora ta maneha vehiculo por trece trañco na peliger y 
p’esey fraccion di AVP a traha un amienda pa trece un articulo specifico pa haci celular 
den trafico ora ta maneha vehiculo castigabel, segun Parlamentario Velasquez. 


Departamento di Polis di trafico y otronan cu ta traha cu trafico y dalmento 
den trafico ta haya cu tendencia aki ta trece trafico na peliger y p’esey ta 
haci e comportacion aki den ley di trafico castigabel. Segun expertonan 
di trafico esaki ta kita atencion di e manehador y cu e lo tin solamente 
un man liber pa haci maniobra den trafico, e Parlamentario ta splica. 


Fraccion di AVP ta sigur cu esaki lo contribui na un trafico mas sigur 
y p’esey ta bin cu e amienda pa e penalisacion di celular den man ora 
ta maneha vehiculo den trafico, Parlamentario Velasquez a duna di 
conoce. 


Tres delencion pa 
violacien di e Ley 
di Arma di Kandela 

WILLEMSTAD - Diasabra 27 di mei 2017, 
alrededor di 19:35, Polis durante nan patruya den 
Penstraat, direccion di Mari Pampun a nota tres 
homber; uno sinta na rand di un baki di mata y dos 
otro para ta combersa. 

Na momento cu e hombeman aki a mira e agentenan, 
mesora dos di nan a cuminsa cana pa bandona e sitio. 
E otro homber cu tabata sinta, a sconde un tas preto 
di lomba den e baki di mata y cana bay for di e sitio. 
Mesora e agentenan a controla e hombernan aki, 
caminda nan tabata sinta y den e tas cu un di nan a 
sconde den e baki di mata. 

Den e tas di lomba ald Polis a haya y confisca; Un 

pistol preto ‘Walther’ modél ‘P-5”; un saco di 
plastic cu ta contene 10 bala skerpi di caliber 38; 
y un carchi di identificacion cu no ta pertenece 
na niun di e sospechosonan. 

Polis a detene e hombernan: J.S.M. naci na Corsou 
di 23 aña di edad; J.L.G-C. naci na Republica 
Dominicana di 24 aña di edad; y R.R. naci na St. 
Maarten di 25 aña di edad, pa violacion di e Ley 
di Arma di Candela. 

A presenta e sospechosonan dilanti un Fiscal Auxiliar, 
despues di interogacion e hombernan J.L.G-C y R.R. 
por a bay cas. Fiscal Auxiliar a ordena encarcelamento 
di e sospechoso J.S.M. pendiente mas investigacion. 


30 

MEI 


Seminario 

Sleep Wellness 



duna door di terapista Annemieke Deiman 
di Sleep Wellness Curaçao 

Soño ta impoitante pa bo? Of bo tin probiema pa drumi? 

Haya informacion, tools, tips & tricks pa yuda bo mehora y 
disfruta di un miho calidad di soño. 


Fecha: 30 di mei 2017 
Orario: 7:00pm- 9:00pm 
Lugar: Auditorio Mediq Botica Oduber, 
prome piso. 





Annemieke Deiman 




4!! V W 


I Pasa na un di nos boticanan of yama pa inscribi. 

rn ^ ^ M 

Atenclon na tur bo preguntanan tocante bo salud 

Evelyn Wever-Croes: 

Gobierno ta sigui tuma 
desicionnan preocupante 

Dicon Watty Vos Boulevard ta costa 1 80 miyon y 
pueblo mester paga 440 miyon p'e? 


DEN conferencia di prensa di Partido MEP 
dialuna, Lider di MEP sra. Evelyn Wever- 
Croes a indica su preocupacion tocante e 
decisionnan abnormal cu e Gobierno di 
AVP ta tumando riba inversionnan grandi 
sin tene cuenta cu naturalesa y nos finansa 
publico. 

Sra. Wever-Croes ta referi aki primordi- 
almente riba construccion di Watty Vos 
Boulevard y ta bisa lo siguiente: 

“E tema di Watty Vos Boulevard ta un 
tema cu ta yena mi cu hopi preocupacion 
for di diferente angulo. Si nos mira con a 
rosa naturalesa sin avisa y papia cu ningun 
hende tocante di dje y sin splica e motibo 
pa kico mester di mas caminda den e area 
ey en particular di Dakota, e ora nos tin pa 
bisa e ora cu e Gobierno ald no por ta bon 
bezig”, segun Wever-Croes. 

“Ta parce cu Gobierno ta hibando un 
maneho sin plania y cu hopi desesperacion 
causando hopi molester den barionan. Ya 
caba e barionan di Pos Childto y Savaneta 
ta sufri hopi molester di e construccion di 
Green Coridor. Y awor Gobierno ta bay 
cuminsa cu un otro proyecto grandi mientras 
cu ainda e Green Coridor no ta ni cerca di 
keda cla. 

E sistema di traha ‘ad hoc’ y mal organisa ald 
ta causando hopi desgusto den comunidad. 

No por keda destrui naturalesa di e forma 
aki unda a rosa naturalesa na varios caminda 
caba. Nos tin e situacion di e mangrovenan 
na brug di Pos Chikito como tambe e situa- 
cion na Isla di Oro. Nos tin e situacion di 
e boramento cu recientemente a tuma luga 
na Colony. 

E Gobierno aki tin 8 aña ta papiando di 
green y di naturalesa, pero ta haci net lo 
contrario. Sinembargo, no ta e tema di de- 
struccion di naturalesa y e maneho adhoc 
di e Gobierno aki so ta preocupante. Pero 
e tema mas importante den tur esaki ta e 
tema financiero cu ta mucho mas alamente 
ainda”, sra. Wever-Croes ta splica. 

“Gobierno ta papia di sostenibilidad y en- 
ergia cu e pensamento di lo bay na energia 


alternativo. Pero no ta para keto rib’e situa- 
cion financiero di nos pais y e mega debe 
cu Mike Eman y su Ministernan mes a crea 
den 8 aña. 

Watty Voz Boulevard lo costa e pueblo aki 
180 miyon florin. Si Gobierno a laga DOW 
trah’e, e lo a costa 180 miyon tambe. 

Sinembargo, Mike Eman a scoge otro y awo 
nos tin pa bay paga 20 aña largo 22 miyon 
florin cu lo ta un suma di 440 miyon florin. 
260 miyon ta bay na interes y den saco di 
amigonan. Esaki no ta husto pa nos pueblo. 
Esaki ta abnormal. Un debe cu nos yiunan 
y nan yiunan te hasta nan nietonan lo tin 
pa bay paga pa algo cu no tin splicacion y 
no tabata necesario. 

Sinembargo, ta cosnan cu ta hinca 7\ruba 
den mas problema”, segun lider di MEP. 

“Ta basta cu tanto abuso y cos straño di e 
Gobierno aki. Pasobra tanto bal ta papia di 
energia sostenibel y loke realmente mester 
ta sostenibel ta nos finansas publico. Y riba 
esaki Gobierno no tin niun sorto di interes. 
Ta p’e motibo aki mes pueblo di Aruba ta 
pidi un cambio. Y tur parti di Aruba cu nos 
drenta, esaki ta e exprecion di e ciudada- 
nonan. Pueblo ta fada di e maneho abnor- 
malnan aki. 

A yega ora pa nos bay bek pa normalidad. 
Pueblo kier un cambio. Y p’esey dia []22 di 
septemberO lo bin cambio. MEP ya tin su 
plan di solucion pa drecha e situacionnan 
aki tanto pa proteha nos naturalesa como 
tambe pa aliva nos finansa publico y ber- 
daderamente traha pa e ser humano.” Sra. 
Wever-Croes ta splica cu esaki ta loke MEP 
ta para p’eiQ 

1. Ley di medio ambiente 

Partido MEP ta di e pensamento cu mester 
bin cu e ley di medio ambiente ya cu esaki 
lo limita e rosamento. Gobierno solamente 
a papia di ‘green’ pa hopi aña, sinembargo, 
no tin interes pa bin cu e ley ald. Pero un- 
abes e ley aki wordo implementa, no por 
yega rosa y destrui e naturalesa asina sin 
un castigo manera a sosode na Franse Pas 
recientemente. 



2. Cada proyecto lo wordo dirigi riba 
e ser humano 

Amigonan lo no wordo previlegia manera 
ta pasando cu Green Coridor y Watty Vos 
Boulevard ganando asina basta miyon florin 
na extra comision. Careteranan den bario 
lo haya pioridad. Camindanan kibra cu a 
wordo neglisha lo wordo drecha. Algun so a 
haya klinkers, mientras cu mayoria no a haya 
niun sorto di atencion, mientras si a contrui 
careteranan grandi costando e pueblo aki 
bastante placa cu ni sikiera ta yuda na alivia 
e problema di trafico. 

“Den e ultimo añanan Aruba a mira hopi in- 
version den infrastructura y embeyecimento 
pero e ser humano mes a wordo neglisha. 
Ningun pais por progresa si ta inverti sola- 
mente den cosnan bunita of estetico. Pro- 
greso di un pais mester bay man den man 
cu e progreso di e ser humano”, segun sra. 
Wever-Croes. 

“Unabes den Gobierno, Partido MEP lo 
cambia e enfasis y enfoke di gobernacion y 
enfoca riba e ser humano. Nos lo enfoca pa 
nos muchanan haya scolnan drechi. E cali- 
dad di enseñansa lo wordo drecha p’asina 
tur hoben sigui nan estudio. Nos lo crea 
trabounan pa hobennan cu caba scol. 
Mamanan soltero lo haya sosten. Nos lo en- 
foka pa famianan no tin mester di traha dos 
of tres trabou mas p’asina cada famia haya 
mas tempo pa dedica na nan famia y haci e 
nucleo familiar fuerte atrobe. Nos grandinan 
cu a wordo neglisha tambe lo ricibi mas at- 
encion y respet cu nan merece. P’esey 22 di 
september awo, pueblo lo cambia e rumbo 
di e pais aki pa miho”, sra. Evelyn Wever- 
Croes ta termina bisando. 

Awor cu 0 finolisa e proyecto di vigilancia di camara nobo 

KIA por ofrece mas siguridad na detenido y Irahadonan 



DIRECTOR di Instituto Coreccio- 
nal Aruba, I<IA, Rocco Tjon, a bisa di 
ta hopi contento cu e “software” pa e 
proyecto “camera toezicht” presenta 
recientemente na KIA. 

E calidad di imagennan ta tremendo 
y a duna di conoce tambe cu ya caba 
durante e periodo di instalacion, a topa 
situacionnan cu a duna oportunidad di 
haci uzo di e grabacion na bienestar di 
investigacion. 

Pa loke ta trata organisatoriamente e 
tabata un reto pa empleadonan di KIA, 
na momento cu a start cu e proyecto 
aki. Ta pa e motibo aki mes tambe cu 
Rocco Tjon a gradici su coleganan y 
e compania local SafeCom, pa e bon 
trabou desplega. 

Institutonan correcional ta wordo 
evalua riba e “clima” cu tin den e organ- 
isacion. Mester tin un “clima” humano, 
of manera nan ta yam’e na Hulandes 
mester ta un “humaan gevangenis kli- 
maat”. Esaki ta wordo evalua dor di 
mira e programa di actividadnan na e 
detenidonan, e relacion entre detenido 
cu detenido y tambe e relacion entre 
detenido y cuidadonan di preso. 

Si acaso cu tin un keho of un “integ- 


riteitsbreuk”, ta determina con e or- 
ganisacion ta atende cu esald. Un otro 
aspecto importante ta banda di e “hu- 
maan gevangenis klimaat” ta e “interne 
veiligheid”. Y rib’e aspecto ald ta nota 
e proceduranan cu tin y tambe con ta 
haci pa garantisa siguridad, es decir ki 
herment tin pa por eleva siguridad. 
Mirando e obligacionnan cu tin stipula 
den e reglanan fiha pa cu esaki, e jaar- 
plan di KIA ta contene proyectonan 
specifico pa como organisacion yega 
mas cerca posibel di un audit positivo. 
E proyecto di camara aki y e software 
sigur ta di un balor agrega pa KIA como 
organisacion y muy en particular pa 
tur hende cu ta biba of traha na KIA 
tur dia. 

Por ultimo, e proyecto aki ta bay eleva 
e siguridad interno den KIA. No sola- 
mente pa e detenidonan, pero particu- 
larmente pa e trahadonan den KIA. E 
sistema moderno ald ta haci e instituto 
mas adecua pa ricibi bishitantenan, 
specialmente ora mester duna cierto 
cursonan of brinda actividadnan recre- 
ativo pa e detenidonan. Asina tambe ta 
duna e balor na e instituto aki pa loke 
e ta den principio, esta un instituto 
coreccional. 



Minister encarga cu Saiubridad ta anuncia cu entrante 
31 mei 2017 durante 14 dia ic tin cpcrtunidad pa un y tur tuma 
ccnccementc na Departamentc di Legisiacicn y Asuntc Huridicc, 
Schotlandstraat 53, di un peticicn cu a ser haci pa cbtene un 
siijtvergunning pa e parceia J.E. Irausquin Boulevard 382. 

E permisc aki ta ccncerni e.c. benta di bebida sterki y zwak por detai 
y pa consumo unicamente otro caminda cu den e parceia. Durante 
dicho periodo aki tur hende por expresa por escrito nan obhecion 
contra dunamento di e permisonan menciona, dirigi na e Minister 
encarga cu Saiubridad, via intermediacion di Director di Departamento 
di Legisiacion y Asunto Huridico, Schotlandstraat 53. 


Banco di Seguro Social Aruba 

ANUNCIO RELACIONACU 
CERAMENTO Dl SVb SU OFICINANAN 

Banco di Seguro Social Aruba SVb ta anuncia cu en conexion cu 
actividadnan interno e siguiente oficinanan: 

• Pensioenen 

• Callcenter (Notificacion di AO & AG) 

• Medische Administratie (Controi Medico & Keuring) 

ta cera riba diamars 30 di mei 2017 desde 12:00 pm 

Diaranson 31 mei 2017 tur oficina di SVb ta habri na e orario 
regular atrobe. 

E ceramento no lo afecta ningun otro departamento di SVb. 

Nos ta ofrece nos disculpa pa e inconveniencia aki. 
- ( SVb - Seguridad pa Aruba su comunidad 

Fraccion di AVP 

Traha na bienestar di pueblo vs« 
egocentrismo y interes personal 


PARLAJMENTARIO Jeffrey Kelly ta 
trece dilanti un analisis pa loke ta trata 
e desaroyonan politico di e ultimo aña y 
anticipando eleccion dia 22 di september. 
Segun Kelly nos por a mira diferente po- 
litico tuma pasonan cu ta pone bo pensa 
kico realmente nan interes y metanan ta, 
si ta interes pa traha na bienestar di nos 
pueblo of simplemente interes personal. 

HEER EN MEESTER 

Ora nos mira con politiconan ta uni y ora 
bo analisa e motibonan pakico nan ta uni 
bo ta puntra bo mes si e union aki ta uno cu 
tin como meta traha na bienestar di pueblo 
of satisface ego y interesnan personal. 


pueblo of e tin interesnan egocentrico y 
personal? 

MADAM 

Ora cu pueblo a kere cu esald lo tabata e 
ultimo “novela politico” nos por a tuma 
nota cu di links un otro politico a sali y uni 
su mes n’e grupo aki di politiconan recicla 
y frustra. 

Nos por corda cu ainda tin un caso den 
Corte pendiente cu lo trata e keho cu a 
wordo entrega contra e politico aki pa 
agresion di un colega Parlamentario den sala 
di e organo mas halto di nos pais. 


mester cambio pa hende por progresa. 

Lo ta bon p’e mucha homber aki puntra su 
tata ken t’esnan cu a progresa entre 2001 
cu 2009. Cu MEP na mando Aruba lo con- 
oce un situacion similar na 2009, esta un 
Gobierno arogante y terco cu no ta scucha 
su pueblo. 

E unico manera cu por a midi progreso 
tempo di MEP ta dor di wak den e cartera 
di famia y amigonan serca di nan. Ta obvio 
cu MEP no kier papia di e periodo aki y ta 
lubida e estado den cual nan a laga nos pais. 

CONCLUSION 


Asina nos ta mira con esnan cu a forma parti 
di gobernacion actual pa añanan largo ta 
laga nan ego domina nan y cu un actitud 
populista di “heer en meester” ta critica e 
mesun Gobierno cu nan a forma parti 
di dje. 

Di otro banda bo tin un politico cu 
semper Ider a bira Minister y awo 
ta mira un oportunidad pa logra 
esald dor di uni su mes n’e “heer 
en meester” p’asina tin mas 
chens pa drenta gobemacion. 

E “politico pragmatico” 
aki tin como meta traha 
na interes di 



Lo ta interesante si e resultado di e caso aki 
bin dilanti prome cu eleccion pa mira ki 
postura e politico aki lo mustra e ora. 
Atrobe e pregunta ta surgi cu si e union aki 
ta pa traha na bienestar di nos pais of pa 
interesnan personal-egocentrico acompaña 
pa sentimentonan di rencor y venganza. 

Den un articulo algun siman atras nos a 
tuma nota cu e politico aki ta papia di 
otorgamento di tereno mientras cu e tin un 
“pandora box” di otorgamento di tereno cu 
e no Ider pa wordo habri. 

E HEREDERO EXPERTO 

Tambe nos por a tuma nota di e “heredero 
experto” yiu di ex Prome Minister cu ta 
declara cu 


Berde e ta! 


Pueblo mester analisa e scenarionan aki y 
scoge pa un partido politico cu realmente 
tin bienestar general di e pais aki na pecho. 
Partido di Pueblo 7\rubano AVP ta traha 
pa progreso di su pueblo y su pais, no sola- 
mente pa progreso di un gmpo chikito den 
nos sociedad. 

AVP ta un partido cu a percura pa duna 
bek na su pueblo, un partido cu a percura 
pa unda cu bo bay bo por mira progreso y 
proyectonan grandi manera esun di hospi- 
tal, waf na Barcadera, renobacion di nos 
caya grandi, renobacion di scolnan, reno- 
bacion den barionan, Linear Park, Green 
corridor etc. Por fin pueblo por mira clara- 
mente unda su placa ta bay. 


AVP no ta un partido 
egocentrico y mucho 
^ menos rencoroso 

m y vengativo. AVP 

W ta un partido cu 

tin un vision di 
gobernacion y cu lo 
no descansa te ora cu 
progreso y felicidad yega 
den tur sldna aki na Aruba. 


Dia 22 di september pueblo tin e opcion 
pa vota pa continuacion di progreso, de- 
saroyonan positivo y prosperidad pa pais 
Amba of p’esnan cu tin interesnan personal 
y solamente ta interesa den alimenta nan 
ego y sed pa poder y venganza. 

Parlamentario mr. Juan E. Thijsen (MEP): 

Sondeo di Departamento di Trabou ta confirma 
cu cambionan di ley haci dor di Otmar Oduber y 
AVP a perhudica e mercado di trabou 



PARLAMENTARIO 

mr. Juan E. Thijsen a 
tuma nota di un sondeo 
haci pa Bureau di Ar- 
beidsinspectie, e seccion 
di inspeccion di trabou 
di Departamento di Tra- 
bou. 

E sondeo a ser haci pa- 
sobra Departamento di 
Trabou tabata ricibi ke- 
honan riba companianan 
den nos mercado di tra- 
bou. 

Departamento di Trabou 
a bin ripara cu ta hopi 
abuso tin ta tumando 
luga cu uitzending di 
trahadonan (ubicacion di 
un trahado cerca un otro 
dunador di trabao). 

P. e. ta duna trahadonan 
ainda un uitzendover- 
eenkomst, loke pa ley no 
permiti. E noticianan aki 
pa Parlamentario Thijsen 
no ta un sorpresa. 

Durante e tratamento 
den Parlamento ya caba 
Parlamentario Thijsen 
y Fraccion di MEP a 
spierta ex-Minister di 


Trabou y actual lider 
di Partido POR Otmar 
Oduber cu e cambionan 
haci pa cu e mundo di 
“uitzending” lo no trece 
mehoransa sino lo per- 
hudica esnan trahando 
como uitzendkracht y pio 
ainda lo daña e mercado 
di trabou. 

Ta di resalta segun Par- 
lamentario Thijsen cu 
Minister di Trabou non 
activo ilegalmente y ac- 
tualmente sospechoso di 
Ministerio Publico Paul 
Croes tambe a mira e 
problemanan causa pa 
ex-Minister di Trabou 
Otmar Oduber y Minis- 
ter Paul Croes a anuncia 
di lo a bin cu leynan di 
corecion (reparatiewet). 

Sinembargo, Minister di 
Trabou Paul Croes no a 
bin cu ningun cambio di 
ley pa remedia e situa- 
cion malo riba mercado 
laboral pero al contrario 
a yuda danjele mas ainda. 
Un di e problemanan 
grandi di e uitzendkracht 
segun Parlamentario Thi- 


jsen ta e insiguridad di 
trabao. E trahado aki por 
wordo kita for di trabao 
na cualkier momento y 
no tin ningun proteccion. 
E cambionan di Otmar 
no a yuda y awor De- 
partamento di Trabou ta 
bin confirma esaki. E uit- 
zendkracht na aña 2017 
ainda ta biba den un 
incertidumbre y no por 
traha un cas ni cumpra 
auto pasobra prestamo 
ta wordo duna a base di 
trabao fiho. 

Director di Departamen- 
to di Trabou, Nick Kock 
ta confirma cu tin hopi 
cos ainda cu ta pasando 
cu no ta corecto. Par- 
lamentario Thijsen ta 
sumamente sorprendi cu 
Departamento di Trabou 
awor numa ta bay exigi 
cu tur e contractnan di 
stranheronan tin cu pasa 
DPL. 

Esaki ta confirma e ru- 
mor den pueblo cu ne- 
goshi tabata ser haci cu 
e permisonan ya cu nan 
no tabata pasa e control 


normal. 

Conclusion di Parlamen- 
tario Thijsen ta cu aki 
nan e problema di on- 
theffing pa cual Minister 
di Trabou Paul Croes ta 
ser investiga ta hunga 
un rol grandi. Minister 
di Trabou den cuadra di 
su negoshi cu permiso a 
facilita e procedura, pero 
den mesun momento a 
habri e caminda pa du- 
nador di trabao abusa 
di e trahado. E contrac- 
tonan di uitzend no ta pa 
trahadonan di exterior. 

Segun Parlamentario 
Thijsen ta resalta cu e 
propio Director di Tra- 
bou ta confirma cu cos- 
nan por ta bon regla riba 
papel pero den practica 
nada no ta cuadra. 

Den palabra di Nick 
Kock: “Tin cu bisa si cu 
ta keda naturalmente e 


hecho cu companianan 
por bay DPL y entrega 
tur documento na ordo, 
pero cu den practica, 
cosnan ta bay poco otro. 
Cosnan no ta bay segun 
palabracionnan di ley”. 

Conclusion di Parlamen- 
tario Thijsen ta cu e cam- 
bionan di Otmar Oduber 
y e drumimento di Paul 
Croes a haci un pio tutu 
di mercado di trabou di 
loke su persona y Frac- 
cion di MEP a premira. 

Pa es motibo aki, Par- 
lamentario Thijsen tin 
un serie di cambionan 
pa haci riba mercado di 
trabou den bienestar di 
e clase trahador y tambe 
e dunador di trabao. 

Parlamentario mr. Juan 
E. Thijsen y partido MEP 
ta cla p’e reto di mehora 
e mercado di trabou. 
Hunto p’e cambio. 


Cjpl3 B&P/Interface Aruba N.V. 

* Consultancy and Training 



We're pleased to announce the training schedule for the months of May through July 2017. 
We can also provide these training sessions, as customized In-Company training. 


»Practical Management (May 30) 

>Time Management (June 5) 

> Warehouse & Logistic Basic Level (June 10) 
• Sick Leave Management (June 15) 

»Purchasing & Stock Management (July 1) 


facebook.com/bpinterface 


For additional information and registration please contact us! 
Email: bpinterfaceaua@>setarnet.aw Tel: 594-5533 / 587-7850 

Mireille Sint Jogo di MEP: 

KICO nos ta haci pa 
nos muchanan? 



laco nos ta haci pa nos muchanan? Na e 
manera cu un Gobierno ta cuida su muchan- 
an y hobennan bo por midi su balornan. 
Ultimo añanan nos por a nota cu abuso y 
negligencia di mucha a subi na Aruba. 

Pobresa ta figura manera tera fertil pa pe- 
dofilia, criminalidad y abuso y negligencia 
di mucha. Ora un mucha no ta sigur si e lo 
por haya cuido medico, cuminda, paña, un 
hogar of sosten emocional, esey ta wordo 
clasifica como forma di negligencia. 

Abuso di mucha ta inclui abuso emocional, 
violacion sexual y maltrato y accidente in- 
tencional cu herida. Ainda falta pa e cifranan 
di embaraso hubenil baha drasticamente. 

Un otro consecuencia di negligencia y abuso 
sexual di mucha, segun Mireille Sint Jago. 

Si nos no cuida tur tur mucha den nos 
comunidad awe, nos lo mester biba cu e 
consecuencianan mayan. Si un mucha cu a 
wordo maltrata of abusa, bira un violador 
como adulto, e problema nunca lo caba. 
P’esey nos mester uni como un comunidad 
pa proteha nos muchanan. Tur mucha ta 
conta! Hunto nos tin cu bay p’e cambio. 


Sint Jago ta splica. 

Con pa baha abuso di mucha 

E prome maneranan pa baha abuso y negli- 
gencia di mucha, ta hisa e conocemento di 
‘desaroyo normal di mucha’. Esaki ta algo 
cu ta den man di un Gobierno. 

Lo mester ofrece curso pa pueblo en general. 
Pasa programanan educativo na television 
y riba internet. Gobierno mester facilita 
tur organonan cu ta traha cu of pa mucha 
e oportunidad pa tin material educativo. 
Recapacitacion di e profesionalnan mester 
ta algo structural. 

Ademas, mester percura pa amplia e abili- 
dadnan di e mayornan pa por participa na 
programanan di cuido di un mucha di cali- 
dad. Ofrece sosten den e forma di creche cu 
ta ofrece un cuido di calidad halto. 

Nos mester di un comunidad cu ta cuida tur, 
si... TUR muchanan. Cuido di un mucha, 
no ta e trabou di e mayornan so, e no ta e 
trabou di e scolnan so, ni di trahadornan 
social, Polis of un Gobierno su so... 

E ta un responsabilidad di henter un comu- 


nidad. Mescos cu un curpa tin mester di 
diferente organo pa funciona optimal, nos 
tur mester traha pa cuida nos muchanan pa 
nos pais por funciona optimal. Tur mucha 
ta conta y tin derecho pa crece den un am- 
biente sigur, Sint Jago ta mustra. 

Combati pobresa den nos comunidad 

Como cu pobresa por causa cu mas mucha 
por bira victima di negligencia y abuso 
sexual, eynan tambe tin un trabou grandi 
pa un Gobierno. Locual m’a ripara campa- 
ñando cas pa cas, ta cu na Aruba tin hopi 
pobresa. Asina hopi cu hasta e hendenan di 
mas recurso cu sa yuda comunidad ta keha, 
pasobra e demanda a crece den kwadraat. 

P’esey nos lo mester ataca situacionnan cu 
mas tanto ta un tera fertil pa abuso di mu- 
cha: pobresa. Lo mester bin cu ayudo special 
pa mayornan cu ta sin trabou, pero tambe 
ofrece nan un cuido pa nan yiunan cu ta 
adecua. Specialmente tambe, dor cu tin hopi 
famianan divorcia, p’e mayornan soltero cu 
no tin un circulo di cuido rond di nan. 

Esaki lo mester ta un esfuerso di diferente 
organisacion hunto: sea nan ta religioso, 
sea e ta un scol, un organisacion di cuido 
medico y tambe e empresanan por yuda 
den esaki. Gobierno un biaha mas mester 
sostene, facilita y controla esaki. Nos no ta e 
prome ni e ultimo pais cu kier logra combati 
e problemanan aki y aki 4 aña mi lo Ider wak 
e prome resultadonan, Sinta Jago ta expresa. 

Un hubentud sano y sigur 

Ami mes a experiencia personalmente con 
duro e ta pa lanta bo yiunan como un mama 
soltera. Gu awor mi por bisa cu ami ta un 
mama di un yiu homber cu ta un Ingeniero 
den IT, ta yena mi cu hopi orguyo. Pero 
tambe e ta haci mi dolor pa wak cuanto 
mucha na Aruba ta sigui sufri. 

Guanto mayor ta haya nan mes den situa- 
cionnan caminda proteccion di nan yiunan 
lo encera scoge entre dos situacion malo: Sin 
un ‘vangnet’ social nos no por logra ofrece 
tur tur mucha na Aruba un hubentud sano 
y sigur. Mi tin fe cu pueblo di Aruba lo ta 
hopi mas consciente ora di vota. Pa mi, esey 
ta primordial, Sint Jago ta enfatisa. 

No keda sin vota p’asina un minoria dicidi e 
futuro di nos tur. Haci uzo di bo derecho pa 
vota. Ban laga idealismo vence materialismo 
dia 22 di september. Hunto nos por logra 
e cambio cu cada mucha na Aruba merece 
pa nan por biba sigur y sin miedol, Mireille 
Sint Jago ta conclui. 

Studiantenan a haya conocemento riba con pa lanta nan mesun negoshi 


Anochi informativo 
riba initiativa di Minister 
Juan David Yrausquin 



DEN HAAG - Un gmpo signiñcante di 
studiantenan Arubiano a atende un anochi 
riba entreprenuership na Utrecht. E anochi 
inspirativo y informativo aki tabata un ini- 
ciativa di Minister Plenipotenciario Juan 
David Yrausquin pa stimula studiantenan 
pa pensa den e direccion di lanta nan mesun 
negoshi despues di nan estudio. 


Esaki tambe tabata e mensahe cla cu e man- 
datario a bisa durante di su discurso. 

“Ta hopi comun pa pensa riba un trabao 
despues cu boso caba boso estudio. Pero 
un opcion real tambe ta pa mira si boso 
por haci uzo di boso talento pa cuminsa cu 
un negoshi. Aruba por ta chikito, pero tin 


hopi potencial pa entrepreneurs. Y esaki 
ta nos meta awe nochi pa duna boso guia 
den esaki. Mi ta spera e informacion awe 
nochi pone boso pensa den e alternativa pa 
ta doño en bes di trahador”, asina Minister 
Yrausquin a bisa. 

Banda di Minister Yrausquin, e programma 
a conta cu oradornan cu experto rib’e tereno 
di entrepreneurship. Hein Roelfsema cu 
ta Director di Centre for Entrepreneurs 
Utrecht a tene un workshop hopi interac- 
tivo na unda e studiantenan mester a bin cu 
pensamentonan riba loke ta e rekesitonan 
pa habri un negoshi. 

Den su workshop, Roelfsema cuminsa na 
bisa cu bo mester constata un problema, pa 
despues bo haci un analisis di un persona cu 
ta enfrenta e problema aki. Siguientemente 
bo mester busca cifra pa sa cuanto personan 
mas ta enfrenta e mesun problema aki y 
asina bo por haci un calculacion di kico bo 
entrada por bira na momento cu bo cuminsa 
cu bo un negoshi pa enfrenta e problema ald. 
Por a nota cu durante di e workshop, hopi 
studiante a bin cu ideanan y plannan hopi 
bon y concreto cu sigur tin potencia pa 
futuro. 

Na final di e programa Hans Biesheuvel di 
ONL a tene un charla riba entrepreneurship. 
Akinan sr. Biesheuvel no solamente a duna 
informacion y hopi tips pa esnan cu ta 
pensa pa cuminsa cu nan mesun negoshi, 
pero a ilustra esaki tambe for di su mes un 
experencia. 

E1 a cuminsa na un edad hoben den e ne- 
goshi di su tata, pa despues e cuminsa pa 
su mes y asina bira un comerciante exitoso 
na Hulanda. 

Sr. Biesheuvel ta hopi conoci cu economia 
di Aruba y a menciona algun aspectonan 
positivo manera e operacion di TNO for di 
7\ruba pa e region di Caribe. 

Tambe el a aplaudi cu e instituto Qredits 
a habri un filial na 7\ruba pa brinda micro 
financiamento na Arubianonan cu kier habri 
un negoshi of cu ya caba tin un negoshi. 
Segun sr. Bieshuevel, Qredits ta un fun- 
dacion cu no ta tras di ganashi, pero tey 
unicamente pa yuda negoshinan chikito 
cu financiamento y asistencia pa run nan 
negoshi. 

Hopi di e studiantenan a expresa na final 
di e anochi nan satisfaccion cu un anochi 
asina a keda organisa, unda nan por a haya 
informacion for di expertonan na Hulanda 
cu sigur lo yudanan pensa den e direccion 
pa un dia nan lanta nan mesun negoshi. 

Portido MEP ta lansa un candidata nobo riba su lista: 

Darlaine Guedez Erasmus 

"Famia Stabiel, Aruba StabieP' ta su lema 


DESPUES di un parada forma den Paradera te 
yega Piedra Plat Entertainment Center diabierna 
19 di mei ultimo, Partido MEP a lansa dos dama 
cu a dicidi di subi riba lista di nos prestigioso 
Partido Movimiento Electoral di Pueblo. Esaki a 
sosode den forma di un rueda di prensa na unda 
cu e candidata nobo, Darlaine Guedez Erasmus a 
introduci su mes dilanti un publico basta anima 
y grandi. 

Darlaine a nace dia 26 di november 1986 y a crece 
den Paradera hunto cu su ruman homber, Darall, 
den un hogar unda e la wordo lanta cu hopi norma 
y balornan dor di su mama Betty y su tata Pablo. 
E ta casa cu Enrique Guedez y hunto nan tin 2 yiu 
Betsaida y Isaac. 

Educacion y trabou: 

Despues di caba Golegio Arubano, Darlaine a 
bay studia Social Pedagogische Hulpverlening na 
Hulanda. Actualmente e tin 5 aña di experencia 
trahando den un fundacion na unda e ta deal cu 
hopi problema di famia y hobennan den adiccion. 
E ta considera su trabou no solamente su trabou 
sino su pasion. 


Meta den politica: 

Darlaine tin e deseo profundo di ta un sosten 
y ayudo pa e pueblo di Aruba completo. 

E focus di Darlaine ta bay ta primordial- 
mente den famia y hubentud cu tin mester 
hopi amor, cariño, guia y speransa pa tur 
cos bay bon cu nan. Como trahador social, 
diaramente e ta pasa den situacionnan hopi 
alarmante door di problemanan den cas y 
e famia. Esald ta loke a motiva Darlaine 
pa tuma e decision pa drenta politica y 
postula riba lista di Movimiento Electoral 
di Pueblo pa di e manera ald yuda na e 
miho forma cu e por. 

Darlaine ta cla p’e reto nobo aki den su 
bida como politico hoben riba lista di 
MEP. 

Darlaine tin e siguridad cu tin speransa 
pa e parti social. E tin speransa den 
mehoracion di e parti di matrimonio 
y ta kere den matrimonio feliz. Y e tin 
speransa den un hubentud motiva pa sigui 
dilanti. 


Darlaine ta di creencia tambe mescos cu Partido 
MEP, cu hunto nos por hiba Aruba dilanti. 


Y ta basa su lema di campaña riba e pensamento 
aki: Famia Stabiel, Aruba Stabiel. 

Pa mas informacion tocante e candidata aki, sigui 
nos riba nos pagina di Facebook: 

Darlaine Erasmus y MEPofficial. 

Partido MEP ta yama Darlaine bon bini den nos 
Partido prestigioso y ta desee tur exito den e cam- 
paña electoral aki. Hunto nos ta bay pa e cambio 
sin miedo! 

Partido MEP ta lansa candidata nobo riba su lista: 


Sharlene Starke 

''Educacion ta e yabi pa un miho calidad di bida pa cada mucha" ta su lema 


DIABIERNA 19 di mei ultimo, Partido Movimiento Electoral 
di Pueblo, den un ambiente grandi cu simpatisadornan y famia, a 
lansa dos candidata femenino riba nos prestigioso Partido. Un di 
nan ta e dama hoben, Sharlene Starke. 


losofia y pensamento di Sharlene. 

MEP tin e ingredientenan pa logra e cambio y reestablece respet, 
norma y balornan cu mester reina atrobe den nos comunidad. 


Sharlene Starke tin 40 aña di edad y ta bini di e bario di Paradera. 
E ta comparti su hogar cu su pareha y su dos yiunan di 13 y 5 aña. 


Partido MEP ta yama bon bini na Sharlene Starke y ta desee hopi 
forsa y exito den su carera como politico. Hunto nos ta trece e 
cambio pa Aruba sin miedo. Sigui nos riba nos pagina di Eacebook: 
MEPofficial pa haya sa mas di Sharlene Starke. 



Maestra: 

Sharlene ta dedica na educa nos muchanan pa 12 aña caba cu hopi 
amor. Banda di su trabou como maestra, el a studia ley pa 3 aña, 
sinembargo pa motibo di e pasion cu e tin pa cu su profesion pa 
educa nos muchanan y realisando e trabou inmenso cu tin den nos 
educacion y enseñansa, el a dicidi di keda como maestra. 


Pakico Movimiento Electoral di Pueblo: 

Sharlene ta uni su mes na Partido Movimiento Electoral di 
Pueblo pa motibo cu MEP ta un partido Social Democtrata y ta 
ser caracterisa pa compromete y dirigi su mes riba un maneho 
caminda e hende ta central. Pa tur hende haya trato igual sin 
distincion di religion, color of rasa. Y esaki ta cuadra cu e fi- 


Lema di Campaña 2017: 

“Educacion ta e yabi pa un mihor calidad di bida pa cada 
mucha”. Sharlene ta stima su trabou como maestro, pero ta 
convenci cu tanto e docentenan y muchanan kendenan ta 
e futuro merece mucho mas miho. Mester bin un cambio, y 
pa haci e cambio ald realidad, ta importante pa leynan wordo 
cambia, revisa y ahusta. 

Tambe mester bin un restructuracion den tanto edificionan como 
den maneho y asina brinda un miho calidad di bida pa cada mucha 
aki na Aruba. 


Pakico drenta politica: 

Despues di 12 aña den e profesion di maestra, Sharlene ta sinti cu 
Aruba a yega na un punto culminante y cu nos enseñansa ta pro- 
fundamente stagna. Nos sistema di enseñansa na e momento aki, 
no ta cuadra cu e sistema di e mundo moderno cu nos ta bibando 
den dje. 

No solamente nos enseñansa ta efrentando problemanan cu diara- 
mente nos ta tende di nan, cualnan ta falta di material, infrastruc- 
tura y maneho di asuntonan social. Pero tambe falta un vision cu 
ta indica nos unda nos kier yega y unda nos ta bay den futuro. 

Su Vision: 

Establece un sistema di educacion cu ta enfoca pa reeduca y 
educa un ciudadano global cu ta dispuesto pa sigui siña pa e 
resto di su bida. Esald por wordo logra door di crea un ambi- 
ente moderno y inovativo den nos enseñansa y crea un “home 
away from home”. 

Maestronan ta pasa un gran parti cu nos yiunan y lo tin hopi 
balor si nos sistema di educacion sinti manera un hogar pa 
nos muchanan. 


4 

Den Bonco Central.... 

Dos comisano ta bóycót decisionnan importante 

....pa motibunan formalistiko.... 



WILLEMSTAD - Si e Gobiemo nobo 
y particularmente Minister di Finansa no 
tuma algun decision clave den Hunta di 
Supervision di Banco Central di Corsou y 
Sint Maarten, lo bay tin consecuencia grave 
pa funcionamento di e banco cu ta garantia 
pa stabilidad di nos moneda. 

Tin un conspiracion asina profundo ta tu- 
mando lugar pa acapará contról di e banco y 
hinké den man di Hulanda - cu colaboracion 
di algun personahe di cual un ta macamba y 
e otro ta quasi yiu di Corsou - cu e peliger 
ta real cu aki poco luna e banco lo ta des- 
funcional cu tur consecuencia cu esey tin pa 
nos moneda y nos economia. 

E confianza den nos sistema gubernamen- 
tal a haña basta gólpi ultimamente y parti 
a keda recuperá cu resultado di eleccion te 
cu awe por coroná e fase ey cu anuncio di 
un coalicion nobo cu a ser ricibi cu alegria 
pa practicamente tur sector di comunidad. 
Sinembargo for di tempo e caseria a cuminsa 
den Banco Central y caminda a practicá 
arti-mañanan hamas bisto den e pais aki 
pa conquistá e puesto di Presidente di e 
Banco, tin cierto susesonan definitivamente 


censurabel a bin ta tuma lugar. 

Un di nan t’e caso cuestionabel caminda 
e Conseho di Minister saliente a manda 
decision pa Gobernador Lucille Wout pa 
confirmá retiro di e comisario Hulandes 
Kok cu Jardim a nombra den e Hunta, pero 
Gobernador a nenga di firma e decision. 

E argumentacion cu el a usa ta confidencial, 
pero al respecto por asumi trankilamente cu 
Gobernador ta den servicio di Hulanda y ta 
conoci cu no t’awor, pero masha tempo Hu- 
landa kier un di su hendenan den e puesto. 
E des-funcionamento di e Hunta di Su- 
pervision t’asina patente cu riba un di su 
ultimo dianan di trabou, Minister di Finansa 
saliente a manda un carta pa Presidente di 
e Hunta caminda el a manda bisé cu e ta 
profundamente preocupá p’e desfunciona- 
mento di e Hunta. 

Loke ta pasa den e Hunta ta cu tin un divi- 
sion profundo entre un parti di e miembro- 
nan contra e otro parti y ta algo cu Minister 
di Sint Maarten a señalá na varios ocasion. 
E piedra den sapato di e Hunta t’e comisario 
macamba Kok, kende su carta di retiro di 


parti di Gobierno a bay Gobernador, pero 
cual pa motibonan cu nos tin cu speculá, no 
Ider a firma e carta. 

Specificamente e Minister saliente a manda 
bisa Presidente di e Hunta mr. Robert Piet- 
ersz cu nan no tabata capas pa iniciá e pro- 
ceso pa remplasá dos Director cu tin cu baha 
cu pensioen locual lo trece complicacionnan 
grandi p’e banco y pa nos economia. 

Pronto señor Jerry Hasselmeyer mester 
baha cu pensioen, pero no a tuma medida 
pa remplas’é. Fin di aña señor Romero 
tambe tin cu baha como Director y bay cu 
pensioen. 

E situacion aki ta alarmante y pa completa 
obra, un reunion di e Hunta cu mester a 
tuma lugar ayera, a keda posponé, pasobra 
dos di e comisarionan - Koky Miriela Caro- 
lina - a reclamá cu nan a haña e invitacion 
lat. 

Fo’i principio di aña nan tin e schema 
completo di tur reunion pe aña aki. 

Tin algun detaye mas cu e corant aki ta 
averiguando pa nos edision di mañan, pero 
cu ta mustra cu a yega momento pa remplasá 
e comisarionan cu ta perhudicando e banco. 

Debi na mal'fempe ná St.'Maarten, 
varios Rubiano pega n^e isla 




SINT Maarten a wordo sorprendi ayera mainta pa 
un mal tempo. Consecuencia di esaki ta cu bastante 
Arubiano ta pega na Sint Maarten entre nan un team 
di bala cu a bay pa hunga den e ultimo dianan. 

Ta purbado di manda un avion di e aerolinea PAWA 
pa Aruba cu algo mas cu 100 pasahero Arubiano. 
Manera ta conoci PAWA y Winair tin un acuerdo 
di cooperacion actualmente. 

Cuerpo Policial a duna 
presentacion di Traficacion 
Humano na Amsterdam 
Manor Beach Resort 




DIANAN 23 y 24 di mei 2017, sr. Max Wernet, Coordinador 
di Ontwikkeling en Beleid, Divisie Politie Opleiding en Ontwik- 
keling, Korps Politie Aruba, Coórdinatiecentrum Mensenhandel 
en Mensensmokkel Aruba a duna tur empleado di Amsterdam 
Manor un presentacion ariba Traficacion di Hende. 

Esaki ta parti di un iniciativa di gerencia di e hotel pa consci- 
entiza e empleadonan riba Traficacion di Hende. 

Tin varios aspecto cu tin di haber cu e tópico aki, pero dor cu 
nos no sa con pa reconoce nan, e por pasa nos dilanti sin cu 
nos sa cu ta pasando. 

Den e diferente tipo di delito cu ta cay bou di Traficacion di 
Hende ta haya e.o.: Explotacion laboral; explotacion di mucha; 
explotacion sexual; explotacion di organo. 

Indicacionan di explotacion ta ensera e.o.: Kita papelnan di 
identidad; crea debenan; forsa di haci otro trabao cu a wordo 
palabra; forsa di traha mas ora cu a wordo palabra; nenga di 
paga salario cu a wordo palabra; kita suma di e salario pa paga 
gastonan adicional; limita of controla e libertad di movecion; 
controla dor di usa forsa fisico of mental; controla dor di menasa 
of maltrato; isolacion social of dependencia multiple. 

Cu e presentacion aki Amsterdam Manor Ider contribui n’e es- 
fuerzo internacional di crea consenshi riba e industria ilicito ald 
y pa nan e empleadonan a haya e oportunidad di siña detecta 
y raporta casonan di traficacion di hende. 

Cambionan faborabel pe pashent den un futuro cercano 

Verlos y Kraamafdeling lo ta riba un solo piso 




DR. Horado E. Oduber Hospitaal ta den proceso di renobacion 
y alabes construccion di edificio nobo cual lo bay trece cambio cu 
ne. Den e edificio actual Verlos ta situa riba piso 1 y Kraam ta riba 
piso 5 pero despues cu nan muda y cuminsa duna servicio den e 
edificio nobo esaki lo bay cambia. 

“E edificio nobo cu den un futuro cercano lo bay den dje ta traha 
den e estilo di race track unda cu nos lo bay tin e verloskamer y 
kraamafdeling hunto riba piso 1”, Zorgmanager di verloskamer y 
kraamafdeling, sra. Renita Blindeling- Hickinson a remarca. 


Un otro cambio grandi pa e departamentonan aki ta cu e camber- 
nan y e piso riba su mes ta hopi mas grandi y tin mas espacio. Otro 
cambio cu lo mira den futuro cercano pa mama cu ta den espera ta 
cu e medium care cu actualmente ta riba piso 1, na unda 6 pashent 
ta hospeda hunto, lo bay bira cambernan di solamente 2 pashent, 
pues mucho mas privacidad. 

Pa loke ta e pashent cu ta den High care, kiermen si e pashent tin 
hopi complicacion den su embaraso, e lo drumi su so y lo tin un 
nurse dedica cu lo control’e. Un otro cambio ta cu na luga di tin 4 
sala di parto, lo bay tin 5 sala di parto den e edificio nobo. 
Hospital ta kere firmemente den inverti den ekiponan moderno y 
pensa den futuro. P’esey tambe a logra modernisa un di e salanan 
di parto cu un ‘birthing-pool’, unda cu e persona na estado por 
haya e baby den awa. E manera di duna luz aki ta uno popular 
mundialmente y na Aruba y HOH ta orguyoso di por bay ofrece e 
posibilidad aki den futuro cercano. 

Un otro cambio cu lo bay tin tambe ta cu den e sala di parto ora 
cu e mama caba di duna luz, e famia por keda eyden pa e 24 ora 
cu nan ta eynan na Hospital. 

Loke cu e pashent lo bay experiencia den futuro cercano ta cu e 
cuido pa mama y yiu lo ta uno mas intensivo, unda cu e mama y yiu 
semper lo ta hunto y e cuido semper lo sosode dilanti di e mama, 
sra. Blindeling a comenta. 

E reto nobo pues pa e edificio ta e espacio mas grandi cu lo bay 
tin y e binimento di 2 team hunto cu lo mester fungi como uno. 
Hospital semper ta boga pa brinda un calidad di servicio halto y 
e diferente cambionan aki ta trece mas siguridad y privacidad pa 
e pashent. 

BANCO Dl CARIBE 


OFFICIÉLE KOERSENTEN OPZICHTE VAN DE ARUBAANSE FLORIN 

GELDIG OP 29 May, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

PerANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.30 

1.32 


1.34 

Zwitserse frank 
(perlOO) 

CHF 

182.61 

183.33 


184.13 

Pond sterling 

GBP 

2.22 

2.27 


2.33 

J apanse yen 
(per 10.000) 

j PY 

158.51 

159.96 


161.57 

EURO 
(per100) 

EUR 

197.46 

199.26 


201.27 

Deense kroon 
(per100) 

DKK 

25.80 

26.52 


27.32 

Noorse kroon 
(perlOO) 

NOK 

20.17 

20.89 


21.69 

Zweedse kroon 
(per100) 

SEK 

19.47 

20.19 


20.99 



Aruba Bank 
y Mastercard 
ta expande 
nan relacion 

E banco comercial mas grandi na Aruba, Aruba 
Bank, ta expande su relacion cu Mastercard, un 
compania lider den e industria di tecnologia pa 
cu pagonan global, pa ofrece clientenan cu un 
carchi di Mastercard na Aruba mas opcion pa 
haci transaccion sigur, y facil. 

“Nos ta percura pa nos clientenan ta satisfecho, 
y p’esey nos lo sigui provee servicionan “state-of- 
the-art pa tur producto di Aruba Bank Master- 
card”, segun Hugo van Mourik, Senior Manager 
di Aruba Bank su Card Center. 

Cu e expansion di e relacion entre Aruba Bank y 
Mastercard lo enfoca riba: 

-Ofrece un liña di producto pa e segmento aflu- 
ente, incluyendo Mastercard Black y Mastercard 
Platinum; 

-Incorpora e carchinan di Maestro di Aruba Bank 
den Mastercard Debit pa clientenan por beneficia 
di e siguridad agrega, aceptacion mas amplio y 
compranan online cu e producto ta ofrece; y 
-Trece tur assets global mas cerca di clientenan 
cu un carchi di credito Aruba Bank Mastercard, 
incluyendo sponsorship y otro beneficionan 
“Priceless” cu MasterCard ta provee. 

“Nos ta orguyoso di ta partner cu Aruba Bank y 
ta entusiasma cu e producto y servicionan cu nos 
lo por lansa pa nan clientenan”, Gabriele Zuliani, 
Head of Caribbean pa Mastercard a bisa. “Aruba 
ta un mercado emergente clave pa Mastercard, 
y unda nos lo keda enfoca riba encurasha uzo di 
solucionnan pa haci pago digital.” 

Pa mas informacion tocante di productonan di 
Aruba Bank Card, of pa aplica awe, bishita e 
website https ://www. arubabank. com/credit-cards/ 
credit-cards-types/compare-personal-credit-cards. 





Nos e-mail: 


noticia@awemainta.coii] 

Tel: 583-1400 
Fax: 583-1444 

Elton Lioe-A-Tjam (ABO): 


Ban wak cuanto contenido ^Sin Miedo' tin awor! 


DESDE cu partido ABO, pa tres aña caba, 
a cuminsa conscientisa pueblo cu vota 1 dia 
pa despues no tin nada di bisa pa 4 aña largo, 
no ta democracia y cu nos eleccionnan, 
mientrastanto a bira un asunto miyonario 
sin cu hopi ta puntra di unda e placa ta 
bin, awor diripiente e mesun partidonan 
cu a percura p’esaki, a cuminsa papia riba e 
falta di democracia y con disfuncional nos 
sistema democratico ta, segun lider di ABP, 
Elton Lioe-A-Tjam. 

Palabranan manera integridad y corupcion 
tambe ta wordo uza, p’asina mustra riba e 
maldad di ‘e otro’. Increibel pa mira con 
leu e politico tradicional por bay pa sigui 
manipula un parti di pueblo, sin admiti y 
asumi su responsabilidad den esaki. 

Ta ‘e otro’ so, ta culpabel. Pero bon, kisas cu 
gastando hopi miyones y uzando e aparato 
gubernamental como un ‘verlengstuk’ po- 
litico (pues mas placa di pueblo), e tipo di 
politico aki lo tin exito serca hopi hende 
atrobe. 

Algun luna pasa, cu hopi fanfaria, un cambio 
den e ‘Kiesverordening’ a wordo presenta 
como e solucion pa trece mas democracia 
den nos sistema democratico. Por cierto un 
bon iniciativa, pero nada mas cu esald. 

E cambio proponi, den nos humilde opinion, 
no lo trece mas democracia, participacion, 
transparencia, calidad of integridad den 
Parlamento, segun Elton Lioe-A-Tjam. 
Den diferente comunicado, ABO a splica cu 
si realmente tin e intencion pa trece mas de- 
mocracia na Aruba, e asuntonan aki mester 
a wordo inclui tambe. 


Den e cambio proponi, ningun caminda algo 
ta wordo regla pa obliga e candidato (y/o 
partido) duna cuenta di unda e placa ta sali 
pa su campaña miyonario. 

Tampoco algo ta wordo regla pa sanciona e 
candidato (y/o partido) prome cu eleccion, 
si resulta cu e no por duna cuenta di e 
origen di e placa aki. 

Igual nada ta wordo regla pa por- 
fin persigui esnan cu ta cumpra 
voto of esnan cu ta laga nan mes 
wordo cumpra, apesar cu esaki ta 
un hecho castigabel caba pa ley. 

Si nos Parlamento realmente kier 
duna pueblo mas democracia, 
y nos di ABO lo ripiti’e atrobe. 


anto mihor e elimina e obstaculo principal 
y antiguo cu ta limita e participacion di tur 
partido politico n’e proceso democratico, 
prome cu eleccion. 

Den e ‘Kiesverordening’, e partidonan 
tradicional a percura pa pone un barera pa 
tur partido politico sin representacion den 
Staten participa na eleccion. 

Na momento cu oficialmente eleccion wordo 
anuncia, tur partido politico sin representa- 
cion den Staten, tin cu percura pa centena- 
res di hende bay Censo personal pa firma 
un lista di sosten. 

Pues un otro forma pa laga un parti di 
pueblo kere cu e sistema ta democratico y cu 
e ta funciona. Cu e obstaculo ald, e politico 
tradicional a percura pa si e ciudadano kier 
un cambio, y lo bay cost’e tempo y placa. 

Y si e ciudadano ta biba leu for di Censo, 
mas placa e lo cost’e pa duna su sosten. 

Na tur pais cu ta respeta su mes y e 
principionan democratico, e legis- 
lador a percura p’e partido par- 
ticipante entrega un lista 
di sosten hunto cu co- 
pianan di identifica- 
cion. E paisnan aki 
no solamente a 
percura pa kita e 
molester for di 
e votador su 
lomba, pero 
tambe a 
duna 


pueblo di e forma aki mas escogencia. 

E pensamento tras di esaki, ta pa haci de- 
mocracia bibo y acesibel sin pone ningun 
obstaculo. 

Hasta na Venezuela, nan ta uza e sistema 
aki unda e partidonan ta busca firma y 
identificacion cu despues ta wordo controla 
y verifica. 

Anto dicon na Aruba unda tin supuesta- 
mente mas democracia, esaki no por? 

Pues si realmente nos politiconan tradicio- 
nal kier ta sincero cu pueblo, inclui e cambio 
chikito aki den e ‘Kiesverordening’ prome 
eleccion. 

Cu e cambio aki, e trabou pa Censo lo wordo 
facilita, lo tin mas competencia y mas de- 
mocracia. Ban wak cuanto contenido ‘Sin 
Miedo’ tin awor, segun Elton Liou-A-Tjam 
di partido ABO. 

Parada Cultural 2017 tabata un exito! 



Continua na pagina 23 > 

< Continua di pagina 22 



PASEO Herencia conhuntamente cu Departamento 
di Cultura a tene nan Parada Cultural pa di 2 aña 
consecutivo. E aña aki e parada tabata uno mas grandi 
cu e aña anterior. 

E parada a sali for di 4’or di La Cabana y a pasa riba 
boulevard y a termina na Paseo Herencia. E parada 
tabata yena cu ambiente y bo tabata ta sinti e presencia 
di Aruba su cultura. Un total di 16 grupo a participa 
den e Parada Cultural. 

Ora cu e parada a termina e celebracion a continua 
na Paseo Herencia. A habri e anochi oficial cantando 
Aruba su himno. Sigi pa diferente baile y poesia. 

E parada aki a wordo dedica na sr. Chico Harms. Sr. 
Chico Harms, kende ta director di Centro di Bario 
Brazil, ta conoci como un persona cu semper a organisa 
diferente evento pa keda promove y tene nos cultura 
bibo. 

Sr. Harms tabata masha emociona ora cu a dun’e e 
reconocimiento special aki. 

Paseo Herencia hunto cu Departamento di Cultura 
kier a bisa pueblo di Aruba danki pa boso contribucion 
na nos Parada Cultural y otro aña nos lo t’ey atrobe. 


Campeonato HEINEKEN di Arubo Soitboll Bond o continuo 

Tanki Leendert Girls ta Sall rlba 
bon pia derotando Rebels 12-6 




CAMPEONATO HEINEKEN di Aruba Softball Bond dedica na dos 
baluarte sra. Bertha Wolf Croes y Eugenio “Tan” Helder a continua den 
gran forma. 

Diasabra ultimo, riba veldnan na Pos Chikito weganan oficial di campe- 
onato Eemenino a ranca sali. Den un tremendo partido entre Tanki 
Leendert Girls vs. Rebels e muchanan di Rubia Ras, esta tanki Leendert 
Girls a sa di seya nan prome victoria. 

Erancheline Danies ta pone e prome victoria riba su nomber cubriendo 
4 inning y recibiendo relevo di Mildred Kock. Shatienne Kock por mira 
atras riba un bon actuacion, pero ta keda cortico. 

Tanki Leendert Girls 12 careda, 6 hit, 2 error. Rebels un ekipo cu hopi 
atletanan hoben di Sanicolas 6 careda, 4 hit, 5 error. Miho bateadornan 
pa Tanki Leendert Girls ta Mildred Kock 4-2, Jelitza Ras 3-2 y Jeritza 
Ras di 2-1. 

Pa Rebels a destaca na plato den causa perdi Shadifa Lewis 3-2, Zjaika 
Kock 3-1 y Dinouska Mauricia di 1-1. 

Diahuebs awor, 1 di juni y diabierna 2 di juni, pre seleccion di Aruba lo 
enfrenta Gollege USA 6:30pm na Pos Ghikito. Diabierna 2 di juni tambe 
lo tin un tremendo double header den AA unda Royal Power lo enfrenta 
Balashi Premuim cuminsando pa 7:15pm na Flatstone. 

Weekend tambe lo bay tin diferente wega. Pues fanaticada di softball yega 
tereno bin apoya bo ekipo preferi. Softball den pleno desaroyo. 

Partido PORta insisti: 

Un persona mester por tin e opcion di bay cu 60 aña cu pensioen 



PUEBLO Orguyoso y Respeta (POR) ta para pa flexibilisa edad di 
pensioen. POR kier brinda personanan cu a yega 60 aña y a traha 
duro y cu ta bisa cu nan no por yega edad di 65, cu nan por bin na 
remarca pa baha cu pensioen prome cu edad di 65. Por haya tur 
detaye den e Plan di Accion di POR riba forsanobo.com 

Locual e ta encera 

Segun locual cu POR tga indica den nan Plan di Accion, tin para 
claramente cu lo introduci flexibilidad den e sistema di pensioen 
di AOV pa duna e ciudadano cu tin por lo menos 60 aña di edad e 
opcion pa e por, si e ta desea: Baha cu pensioen prome cu e cumpli 
65 aña cobrando un pensioen un poco reduci. 

Segun lider di e partido Otmar Oduber ta splica, e intencion ta pa 
duna e pensionado un opcion cu a base di e tipo di trabou cu el a 
eherce, cu e tin e opcion pa bay cu pensioen mas trempan. Tambe lo 
tin e opcion pa un personan traha part time te cu 65 aña cobrando 
un pensioen un poco reduci banda di su salario (“deeltijdpensioen”). 
Locual ta e enfoke central pa POR ta e bienestar di e persona y cu 
no ta perhudica e fondo di pensioen, ni di APFA y ni di AOV cual 
ta e pensioen general di ful Aruba. 


Banda di flexibilisa edad di pensioen, POR ta enfoca rib’e hecho cu 
e pensionado aworaki ta paga e “volle pond” di e “sociale lasten”. 
“Nos di E Forsa Nobo ta haya cu esaki no ta husto y cu mester 
implementa un forma cu e peso completo no ta cay rib’e pensionado, 
esey mester wordo discuti cu e diferente fondonan. Separacion di 
belasting cerca un pensionado tambe ta bira un otro punto di enfoke 
rib’e programa di POR. 

Na momento cu bo ta un pensionado y cu bo tin un actividad/ 
trabou adicional na bo pensioen, no por ta asina cu nan ta conta 
nan dos hunto y riba esey mester bolbe paga belasting, pasobra ya 
a paga belasting riba bo parti di pensioen caba. 

Pues lo mester crea un sistema nobo caminda cu ta rib’e entrada 
adicional so bo ta paga pensioen”, sr. Otmar Oduber a splica. 

A tuma nota di publicacion recientemente cu ta indica cu POR 
lo baha edad di pensioen cual ta incorecto. Locual tampoco no ta 
corecto ta, pa medionan di comunicacion of prensa hunga cu dolor 
di comunidad mientras cu nan tarea ta pa informa comunidad cu 
hechonan. 

TUI ta regala bale di pasashi 



Fundacion Pa Nos Muchanan: FUNDACION 



FUNDACION Pa Nos Muchanan 
(FPNM) ta invita tur lider di Centronan 
di Cuido di Mucha pa participa na e curso 
aki. Den e curso bo ta haya informacion y 
practica tecnicanan nobo di duna yudansa 
den casonan di emergencia. 

Ademas, nos ta concentra riba aspectonan 
di siguridad den y rond di e Centro di Cuido 


di mucha e. o. e importancia di tin un plan 
di evacuacion. 

E instruccion di e curso ta na Papiamento. E 
curso ta consisti di un total di tres diasabra: 
3, 10 y 17 di juni. 

Na final di e curso lo bo ricibi un certificado 
y carnet reconoci pa American Safety and 


WILLEMSTAD - Na comienso di mei 
TUl a lansa e campaña “Discover Your 
Smile” na Aruba, Boneiro y Corsou, cu e 
meta pa haci e marca TUl mas conoci bou 
di e comunidadnan local. Algun persona 
conoci y menos conoci ta protagonista di 
e campaña aki. 

Tur ta bula regularmente cu TUl pa Hu- 
landa for di Corsou, Aruba y Boneiro. 

Na un manera spontaneo y bibo, e perso- 
nanan en cuestion ta conta nan historia y 
kico ta conecta nan cu TUl. Cuminsando 
mayan, TUl ta regala pa 5 dia largo, di 
dialuna pa diabierna, na tur habitante di 
Aruba, Boneiro y Corsou, e oportunidad pa 
comparti nan propio historia rib’e pagina 
di Eacebook TUl Dutch Caribbean y cu 
esald gana un bale di pasashi na balor di 
1000 ANG. 

Tur hende por conta dicon nan kier biaha 
pa Hulanda cu TUl. 

Cada dia lo scoge e historia mas inspirativo 
y esun cu a skirbi of crea esaki lo gana un 
bale di pasashi. 

Partisipacion 

Tur hende cu kier participa na e campaña, 
mester describi den un historia cortico, di- 
con nan kier biaha pa Hulanda. E historia 
ey mester wordo publica riba nos pagina di 
Eacebook TUl Dutch Caribbean, mencio- 
nando #DiscoverYourSmile. 

E historia mester wordo pone como un reac- 
cion bou di e publicacion di TUl di e dia ey. 
Cada participante (di minimo 18 aña) por 
comparti su historia pa medio di un video of 
texto cortico. E video por dura maximo 30 
seconde y e texto mester contene maximo 
100 palabra. 

P’e condicionnan exacto nos ta referi bo na 
http:/^it.lv/2qlcBglG (NL). 

Ganadornan 

E campaña ta core desde ayera dialuna 29 
di mei te cu diabierna 2 di juni 2017 y ta 
valido n’e islanan Aruba, Boneiro y Corsou. 
TUl ta scoge e dia siguiente despues di cada 
dia den siman un ganador for di tur e histo- 
rianan rib’e pagina TUl Dutch Caribbean y 
ta publica e ganador 4’or via di Eacebook. 


Health Institute (ASHl). 

Pues, no pensa mucho largo, inscribi p’asina 
bo tambe ta bon prepara den caso di emer- 
gencia! 

Pa mas informacion por tuma contacto cu 
nos na: 588-0856/583-4247 ofinfo@fpnm. 
aw 

Nos ta spera bo! 

Celebrando Aña di La Reina di 1957. 


Mas di 3500 mirones na e caredanan di auto 60 aña pasa. 


Skirbi pa Clyde Harms 



Cla pa cuminsa e prome carecJa. 4 MGA, 2 Borgward y un Volkswagen a compiti. 

Foto Esso News 



Merryweather (MGA 3) cu Ecury (MGA 7) cabes na cabes. Nota e cantidad di hende ta wak e evento 

Foto cortesia Stella Merryweather 





Casali (TriumphTRS 9) cu Van Glabbeek (MGA 13) den e ultimo careda . Casali mester a bandona e careda pa via 
di problema cu e auto. 


Foto Esso News 



Merryweather ta mustra su sonrisa di 
ganador di e "handicap race". 

Foto cortesia Stella Merryweather 


iMainta 

Nos e-mail: 

noticia@awemainta.com 

Tel: 583-1400 
Fax: 583-1444 


COMO parti di celebracion di Aña di La 
Reina 1957, Aruba Sports Car Club a orga- 
niza un grandioso pustamento di auto riba e 
pistanan di Aeropuerto Prinses Beatrix. 
Coredornan di Corsou tambe a tuma parti. 
Tabatin masha interes den e careda. Un 
corant a menciona cu tabatin mas di 3500 
mirones. Te na Eagle por a scucha e vroom 
vroom di e autonan. 

Mi ta corda e dia basta bon ya cu mi tabata 
conoce varios participante. Francis Ecury 
y John Merryweather tabata amigonan na 
Juliana School. 

Dr. Groenhart, tempo cu el a biba na Aruba, 
tabata internista di mi señora. Un anochi un 
aña prome mi a yam’e pa un emergencia y 
apenas mi a pone telefon abou el a presenta na 
nos cas na Eagle den un auto masha bunita cu 
tabata parce un tubo largo, lizu y hopi abou, 
un Austin-Flealy 1955 cu a impresiona mi pa 
su semblansa na un hotdog gigantesco. 

Un otro participante cu mi a conoce ta van 
Glabbeek, kende un tempo tabata Director 
di Departamento di auto di Aruba Trading 
Co. na Dakota. 

Mi tabata conoce tambe 7\1 Casali, un Meri- 
cano di Lago, kende tabata den e grupo di 
programador di e IBM650 di cual a mi tabata 
forma parti. 

E prome careda tabata di autonan te cu 1,500 
cc. Van Glabbeek a gana esald cu su MGA 
cora cu tabata hala masha atencion. 

Francis Ecury a yega den di dos lugar, apenas 
3 seconde despues y den di tres lugar John 
Meryweather. 

Mescos cu Van Glabbeek, Ecury y Merry- 
weather tambe a core den MGA. E di dos 
careda tabata pa autonan di mas potencia cu 
motor te di 3000 cc y Dr. Groenhart den su 
Austin-Flealy a gana esaki ampliamente. 

E di dos y tres lugar tambe a wordo gana pa 
coredonan di Corsou. 

E ultimo careda tabata di tur auto pero cu 
handicap y a resulta hopi preta. 

Na final tabata Meryweather cu a bira gana- 
dor y van Glabbeek a yega na di dos lugar. 
E coredor Labus, tambe di Corsou a yega di 
tres. Como e unico ganador Arubiano, John 
Merryweather tabata e heroe di dia y pa hopi 
tempo e caredanan di Aña di La Reina tabata 
e topico di combersashon rond di Aruba. 
clydeharms(j5)y ahoo.com 

Otmor Oduber: 

Palabranan di elogie pa celaberacien enlre 
inslancianan pa cenlraresla dañe eil spill 



“TA elogia e trabou en conhunto cu ta wordo haci pa tur e de- 
partamentonan cu ta coordina cu otro pa mitiga mas cu ta posibel 
e daño di e oil spill. Como ex Minister encarga cu Turismo ta 
consciente di e daño cu esaki por causa na nos Turismo, pero mas 
ainda e daño cu e ta causa na nos medio ambiente, bestianan y 
bida marino”, Otmar Oduber a expresa. 

Un oil spill semper ta keda un situacion cu ta lamenta y aworaki 
mester purba mas cu por pa contene esald te unda cu por, pero 
tambe haci e areanan afecta limpi. Desde diadomingo por a tuma 
nota di manchanan cu a flota yega nos costa, despues cu e oil spill 
a tuma luga na Trinidad mas cu 1 luna pasa. 

Ley/Responsabilidad 

Como ex Minister encarga tambe cu asuntonan maritimo sr. Oduber 
tabatin e oportunidad pa revisa varios ley pa Directie Scheepvaart. 
Entre esakinan a revisa e ley unda ta trata e “vervuiling” cu ta tuma 
luga door di barconan riba lama. 

Den e caso/situacion actual ta trata un situacion ful diferente si, 
como cu ta trata un pais cu tabatin un ‘derrame’ di azeta y esaki 
a flota bay diferente pais den region y ta perhudicando diferente 


pais. Esaki ta algo cu por claim y ta regla den e tratado cu e pais 
ta haci un claim na e otro pais cu a causa e ‘derrame’. Ta bon pa 
menciona cu den e caso di un barco esey ta wordo regla via di un 
ley special cu tin cual mester a wordo modernisa. Ta importante 
pa haci test pa determina e tipo di azeta cu ta yegando nos costa 
y asina midi e grado di peliger pa hende. 

E “test samples” ta importante pa na momento cu ta haci e ‘claim’ 
cu por demostra cu e azeta a bin di dicho ‘derrame’, pa e ora e pais 
por para responsabel pa e daño cu esaki a haci. 

Den futuro lo mester wak con por prepara un ekipo cu por atende 
cu e situacion un poco mas adelanta. A pesar cu hopi biaha no tin 
un formula exacto pa atende cu e tipo di situacionan aki, ta im- 
portante pa tin un plan “in place” pa ora e situacion presenta tur 
hende/ departamento sa con pa actua y ta activa di biaha. 

Concluyendo sr. Oduber a bisa, “Mi ta spera Gobierno actua na un 
forma responsabel y no pone bida di esnan cu nan ta pidi pa bira 
boluntario na peliger. Aworaki ta importante pa actua conforme e 
criterianan internacional pa atende cu e oil spill. No mester haci 
cos pa ta popular den esaki, sino mester haci lo corecto.” 

Partido MEP: 


Bishita di lider di MEP den area di Oranjestad tabata exitoso 



FIN di siman, lider di MEP, sra. Evelyn Wever-Croes hunto 
cu un grupo di sostenedor a campaña den area di Oranjestad. 
Tanto Simon Antonio y Sero Blanco a ricibi nos cu brasa habri. 
For di oranan tempran te laat den anochi nos a bishita cas pa 
cas hibando nos mensahe di cambio pa nos pueblo. 


Nos a scucha hopi preocupacionnan di ciudadanonan cu ta 
ta sea desahoga nan mes cu nos of duna nos nan opinionnan. 
Lider di MEP a scucha cu interes cada persona y sigur Partido 
MEP lo tene tur e preocupacionnan aki na cuenta den nos 
programa pa gobernacion. 


MEP su prioridad pa Oranjestad y Aruba en general ta pa 
pone e hende central atrobe. 

Hunto nos lo logra esaki. MEP lo ta drentando tur skina di 
Aruba cu nos mensahe di cambio. Sigui nos riba nos pagina di 
Facebook y keda informa tur dia di nos eventonan y plan di 
solucion pa Aruba. Hunto nos ta logra e cambio. Sin miedo! 



Mainta 



www. facebook. com/awemain ta 


Online 

Dia 4 di juni, 201 7 

Experience San Nicolas cu 
celebracion di Dia di Tata 

EXPERIENCE San Nicolas t’ey un bes mas den cuadro cu celebracion di Dia 
di Tata. 

Riba diadomingo 4 di juni 2017 ta tuma lugar e di seis edicion di Experience San 
Nicolas unda diferente lugar lo ta habri pa ofrece tur bishitante e oportunidad 
pa cumpra regalo pa tur e tatanan na Aruba. Bin participa na e diferente work- 
shopnan special pa papa. 

Durante e edicion di Dia di Tata, Cosecha su Creative Center ta ofrece un work- 
shop di pinta cu verf. E biaha aki e pintor y muralista grandi di San Nicolas, 
KienSang Lie-Kwie a.k.a. King, ta bay guia grandi y chikito pa pinta un piesa pa 
Dia di Tata. King ta yudabo pone bo ideanan riba papel usando tecnicanan di 
pinta y verf. E workshop aki ta completamente gratis. 

Ta bay tin verf y cartolina p’e participantenan. Lo aprecia tambe si e participan- 
tenan por trece un cartolina. 

Tambe Cosecha kier invita publico pa pasa check un piesa di artesania of arte 
pa Dia di Tata den nos tienda. Rib’e dia aki bishitantenan di Cosecha por par- 
ticipa cu e raffle di dia pa un gift card di Seasons & Beyond. Bin pasa un tempo 
creativo y ameno na Cosecha na San Nicolas di 10:00am pa 14:00pm, workshop 
ta cuminsa 11:00am. 

Museum of Industry lo bay tin tournan special pa tur bishitante na mita prijs. 
Den cura di Museo ta ripiti un bes mas e workshop di mosaico bou guia di sra. 
Enrita Werleman. 

Esald ta un colaboracion di Espacio Az\x\ y Ate Mosa. 

Pa reserva p’e workshop aki por registra yamando 5935509 of via info@espa- 
cioazularuba.com. Participacion n’e workshop ta consisti di material, drinks, 
snack y tambe entrada pa e museo. 

E parti special ta cu tur tata cu bishita museo lo participa pa gana un premio 
special na cortesia di Clinicia Chiropractico Van Putten, Presh CUTZ Barbershop, 
Kamini’s Kitchen y Jads Dive Center Aruba. E ganadornan lo wordo anuncia 
dialuna 5 di juni via e pagina di Pacebook di Museum of Industry. 

“COMPARTIMI” lo ta tumando lugar na Community Museum na unda e curator 
di Pundacion Museo Arubano, sr. Renwick Heronimo, hunto cu sr. Adolf “Dufi”, 
un historiado y escritor sigur conoci den nos comunidad, lo hiba tur presente 
bek den tempo y contesta e pregunta central “San Nicolas por a somenta?” 
COMPARTIMI ta cuminsa for di 10:00am pa 12:00pm. 

P’e evento aki ta necesario pa inscribi. Cupo p’e charla ta limita. Por inscribi 
por medio di e-mail infocommunitymuseum@gmail.com of telefonicamente na 
584-7090. 

Tin un contribucion cu ta inclui entrada pa Museum of Industry. Nos ta ofrece 
un pasa boca y algo di bebe na participantenan di e charla. 

Probecha e diadomingo aki pa pasa un rato ameno cu papi y siña mas over di 
nos herencia cultural. E tiendanan y restaurantnan di semper lo ta habri rib’e 
dia aki na San Nicolas. 

Esaldnan ta e. o. Wema, E1 Gallo Rojo, Alankar, JM Enterprises, La Aruba, Joy’s 
Restaurant, Aruba Store, O’Niel Caribbean Kitchen y nos miembronan mas nobo 
Jads Dive center & Rum Reef Bar and Grill. 

Subi e pagina di Pacebook di Experience San Nicolas, like nos y sigui nos asina 
keda bon informa kico ta pasa rib’e edicion aki di Experience San Nicolas “Pa- 
ther’s Day Edition”. 

Bin pasa dushi na San Nicolas y hasi bo compras pa Dia di Tata. 



FactorPlus o 

CARIBBEAN FACTORING SERVICES oo 


Cu inmenso tristesa FactorPlus Aruba NV 
ta anuncia fayecimento di 



Sr. Ludovko Bertrando"Tani"Tromp 

Na bida tata di nos Manager 
Anoushka Scharbaay 

Nos ta extende nos mas sincero palabranan di 
condolencia na Anoushka y henterfamia deseando 
nan hopi forza den e momento nan dificil aki. 

Cu Ludovico sosega na paz 


m 


Caribbean Overseas Ltd. 


Cu profundo tristesa 
nos ta anuncia fayecimento di 

Pascual Gregorio Albertus 

Mihor conoci como “Papai” 


Na bida tata di nos colega 

Anoushka Loopstok 

Gerencia y staff di Caribbean Overseas 
ta manda sincero palabra di condolencia y forsa 
■•'^'|;s^,'^^#|pf('iá$oopsfo/( y demas famia 




<||//anan dificilaki. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Lagrima y flornan por seca, su recuerdonan y tur loke 
e la hasi y significa pa nos lo keda graba pa semper 
den nos mente y curason. 

"Cerca Dios mi alma ta na paz, 
ta di dj'E mi salbacion ta bini" 

Salmo 62:1 

Cu un inmenso tristeza y dolor na 
nos curason nos ta participa fayecimento di: 



Ludovico BertrandoTromp 

Mihor conoci como'Tani" 

*11 Okt 1941 -t25Mei2017 
Na nomber di su: 

Esposa: MaritzaTromp - Sprok 
Yiunan: Anoushka y Gregory Scharbaay -Tromp 
ArtaniaTromp 
t CarolTromp 

Nietanan: Tanisha Scharbaay 

Divya Ramrattan 

Rumannan: tMartinTromp 

Alejandrina y t Micheal Victoria -Tromp 
Teodoro (Dodo) y Ema Tromp - Raas 
Mathilda y t FelicianoThielman -Tromp 
Feliciano (Djie) y Ria Tromp - van Dalen 
Mauricio (Nicho) y Carmen Tromp - Kelly 
Supriana (Anna) y Lucas Semeleer -Tromp 
Lucia y Nelson Sprok-Tromp 
Felepina (Pina)Tromp 
Swa y cuñanan t Efraim Sprok y famia 

t Lionel Sproky famia 
Donald Sproky famia 
Nilda Merselina - Sprok y famia 
Nelson Sprok y famia 
Marcel Sproky famia 
Harold (Rolly) Sprok 
Ergardo (Gachi) Sproky famia 
Ruben Sproky famia 
t Stanley Sprok y famia 
Ingrid Sproky famia 
Siegfried (Chief) Sprokyfamia 
Norman Sprok 
Kenneth Sproky famia 

Subrino y subrinanan, primo y primanan, Ihanan, 
comper y comernan, amigo y amiganan di cas, famia 
na Curacao, Costa Rica, Hulanda, Sint Maarten, 
Venezuela y demas famia: Tromp, Sprok, Figaroa, 
Jansen, Scharbaay, Ramrattan, Victoria, Raas, 
Thielman, Van Dallen, Kelly, Semeleer, Maya, Franken, 
Gei. 

Ta invita tur amigo y conocir pa e acto di entiero cu lo 
tuma lugar Diamars 30 di Mei 2017 na Misa Santa 
Anna Catolico na Noord di 9.00 am-11.00 am, 
despues saliendo pa santana Catolico na Noord. 

Lo ricibi condolencia na Aurora Funeral Home 
Dialuna 29 di Mei 2017 di 7.00 pm - 9.00 pm 
Nos disculpa si den nos momentonan di tristesa nos 
por a lubida un familiar. 

Enbes di flor of krans por hasi un donacion na 
Koningin Wilhelmina Kanker Fonds of Edmund E. 
Harms Foundation. 

Despues di entierro no ta ricibi bishita di condolencia 
na cas. 



Cumana #44 Tel: 586-4444 / 733-2906 

Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 


Cu hopi tristeza pero conforme cu boluntad di Dios 
nos ta participa fayecimento di nos querida mama, 
wela y bisawela: 



Sra.vda.Otilia Koolman-Maduro 

Mihor conoci como" Oti of Mai,Tantita" 
*03juni 1940-124 mei 2017 

Na nomber di su 

Esposo: tSr. Mario" Mai"Maduro 
Juinan: Sr. Mario"Johnny"Maduro y 

sra. Gwendolyne Maduro-Oduber 
tSr.Robert"Beto"Maduro y 
sra.vda Astrid Maduro-v/d L'lsle 
Sra. Janine Maduro 

Sra. Ita Kelly-Maduro y sr. Reynolds Kelly 
Nietonan: Jowen Maduro y Jean Pierre Kelly 

Romen Maduro y Chantal Cannigieter 
Rochen Maduro 
Rojohn R.R. Maduro 
John-Jowell Maduro 

Natasha Rasmijn-Maduro y Chris Rasmijn 
Siegmar Maduro y Gilliane Alders 
Janice Flanegin 

Bisanietonan: Sigion Maduro 

Landon Kelly 

Tur esunan cu a wordo stima manera juinan cual ta 
mucho pa mensiona 

Rumannan, primo y primanan , swa y cuñanan, 
madrina y padrinonan y ihanan. 

Comer y Compernan. 

Su mihor amiganan di cas: Sra. Filomena Ras 

Sra. Maria Farro y famia 

Su bisiñanan y conocirnan y demas famia: Koolman, 
Maduro, Oduber, v/d L'lsle, Kelly, Rasmijn, Flanegin, 
Kock, Coffy, Bikker, Nava, Dirksz, Krozendijk, Marin, 
Hasseth, Werleman, Angela, Alders, Geerman, Da 
Silva, Albertsz, Croes, Gomez, Henriquez, Quandus, 
Roja, Cannegieter, De Vries, Solognier, Carranza, 
Tromp, Fuentes, Hoevertsz, Arends, Wernet, Lacle, 
Wever. 

Ta invita pa asisiti na e acto di entiero cu lo tuma 
lugar diaranzon 31 di mei 2017 for di 2'or pa 4'or di 
atardi na Royal Funeral Home, despues lo sali pa 
Santana na Sta. Cruz. 

Adres pa condolencia: Royal Funeral Home na 
Cumana, diamars 30 di mei 2017, 7or pa 9or di 
anochi. 

Nos ta pidi nos disculpa si den momento di tristesa 
nos por a lubida algun famia y conocirnan den nos 
momento di tristez, despues di entiero nos no ta 
ricibi bishita di condolencia na cas. 


'pUHenai (Jnematon^ 

Dios ta amor y amor ta Dios. 

Maske mino ta na e mundo aki, 
tur dia mi lo ta den boso curason. 

Mi confiansa ta den Señor. 

A fayece Nos mama, esposa, wela, tanta y amiga stima. 



Thomasa Angela Maduro 

* 7-03-1939-126 mei 2017 

Julio (Nito) Angela 
Isnarda (Gina) Angela y yui 
tEduardo Angela y yuinan 
Suzi Angela, Compañero y yuinan 

tMarco y tJosefa Maduro 

Ralgino Wouters 
Leandery Brandon Angela 
JulioCesar Rincon 

Nieta :Verenuska Rincon 

Bisanietanan : Kiandra y Liandra Angela 

Mama di su bisanietanan: Kimberly Werleman 

Rumanan: tHermano Maduro 

tJuan Maduro, Jacinta y juinan 
tAlesio Maduro, Maria y juinan 
tlrma Maduro y juinan 
tMaria Luisa Garcia, Quito y juinan 
tRaymundo Maduro y Maria 
tModesto Maduro, Mirta y juinan 
Pedro Maduro y yuinan 
Chibea y Buchi Tromp 
Tensia, Juan Tromp y juinan 
Tanta: Vda. Annie Maduro yjuinan 

Swa y Cunanan: Nora, tJoni Rodulfo y juinan 
Magriet Angela 
Gloria, Edie Kelly yjuinan 
Pedro Angela 

Amiganan di kas: Ita, Silvia, Aura, Greta,Tida, Licha, 
Marlin, Dephnie, Nilka, Endira 
Sobrino y sobrinanan na Aruba y den exterior, prima 
y primonan, amiga y amigonan, Ihanan: Marianela 
Hakmeester y Nathaly Wever, comer y compernan, 
bisinanan, conocirnan y demas famianan: Angela, 
Maduro,Tromp, Garcia, Geerman, Franken, Rosel, 
Jansen, Oduber, Carrion, Kransen, Wouter, Wouters, 
Rincon, Werleman. 

Condolencia lotuma lugar diaranson 31 d mei 2017 
for di 7:00 p.m. pa 9:00 p.m. Royal Funeral Home. 
Acto di entiero lo tuma lugar diahuebs 01 di juni 
2017 for di 2:00 p.m. - 4:00 p.m. nos estimada 
defunta lo reposa na Royal Funeral Home sigi pa 
Santana na Santa Cruz. 

Nos disculpa cu despues di entiero nos no ta ricibi 
bishita di condolencia na kas. 

Lo bai tin un box di Edmond Harms Foundation 
disponibel. 


Casa: 
Yuinan: 

Mayornan: 
Nietonan: 

Cumana 76 
Oranjestad,Aruba 

Cu profundo tristesa famia ta anuncia fayecimento di 


Robert Eduard Pereira 

31-12-1946- 25-05-2017 


Yiunan: Raymundo Pereira y Sanne Kokkeler 
Paolo Pereira y Wenda Lennaerts 

Mayornan: tHenry y Nilda Pereira-Davelaar 

Rumannan: Joyce Pereira 

Enith y Carel Petersen-Pereira 
Harold y Ivonne Pereira-Quilotte 
Henry Jr. y Ellen Pereira-Tumavicus 


Ex esposa: Joyce Getrouw 

Sobrinonan: Indra y Marc Anthony-Pereira y famia 

Raoul Petersen y Marieke Smit 
Saida y Rob Wouters-Petersen y famia 
Henry y Priscilla Pereira Bailey y famia 
Kario, Elias y Nicole Pereira 
Tantanan: Swinda Cordeiro-Pereira 

Yvonne Pereira 


Primo y primanan: Pereira, Davelaar, Rómer, van 
Eyma, Hernandez, Fancito, 
demas famia, amigo y conoci. 

Tin oportunidad pa condoleer diamars dia 30 di mei 
2017, mainta di 9'or pa 11 'or na Aurora Funeral Home. 

Despues cremacion ta tuma lugar den seno di famia. 
En bes di manda krans of flor, por haci un donacion 
na Cruz Cora Aruba. Lo tin un box disponibel. 


%/ 

"Bou di alanan di Dios mi ta sigur" 

Abo ku ta biba bou di amparo di Altisimo, 
ta hospedá den sombra di Dios Omnipotente, 
bisa Señor: 

"Mi refugio, mi forti, mi Dios, 
den kende mi tapone mi konfiansa" 

Salmo 91:1-2 

Cu inmenso tristesa na nos curason nos ta participa 
fayecimento di nos ser stima: 



Sra. Martina Sneek-Lacle 

Mihor conoci comoTina 
*30-01-1930-128-05-2017 


Ta invita pa asisti na e acto di entiero cu lo tuma lugar 
diabierna 2 juni 2017 for di 2'or pa 4'or di atardi na 
Royal Funeral Home. Después lo Sali pa Santana 
Catholico na Playa. 

Adres pa condolencia: Royal Funeral Home, diahuebs 
1 juni 2016 for di 7'or pa 9br di anochi. 


Triduo na honor di 
Spirito Santo y Misa 
Solem dl Pentecoste 



Cumana 76 
' j Oranjestad.Aruba 

Tel: 588-6699 
Fax: 588-6698 
Cel : 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fayece inesperadamente: 



Angelo Augustin Kastablank 

*05-05-1970-t26-05-2017 
Acto di entiero lo wordo anuncia despues 







M 




Cumana 76 
Oranjestad,Aruba 
Tel: 588-6699 

Gradicimento y Invitacion 


Pa medio di esaki famia Colusa, Croes, 
Oduberkiera gradici tur esnan 
cu na un manera of otro a duna nos sosten, 
consuelo y forsa 
durante e tempo dificil cu e 
fayecimento y entiero 
di nos defunto stima: 



Jennely Croes 

Un danki na un y tur cu a manda carchi, telegram, 
krans, whatsapp, email, message via facebook of a 
hasi yamada telefonico. 

Tambe na Aurora Funeral Home pa cu su bon servicio 
y atencion. 

Boso muestra di atenshon tabata un gran Consuelo 
pa nos. 

Na mes momento nos ta invita famia, bisiña-, amigo- 
y conocirnan 

pa compaña nos na 3 Santo Sacrificio di Misa diamars 
30 di mei pa 8am, diabierna 2 di juni y diasabra 3 di 
juni pa 7 pm na misa Birgen di Fatima na Dakota.. 

Boso presencia ta altamente aprecia. 


REVERENDO Pastoor Daniel ta invita tur 
parokiano, pueblo di Dakota y Aruba en general 
pa asisti na triduo na honor di Spirito Santo cu 
lo cuminsa diahuebs 1 di juni 2017, sigi pa diabi- 
erna y diasabra pa 6:15 atardi na misa Birgen di 
Fatima Dakota. Diadomingo 4 di juni lo celebra 
misa Solem di Pentecoste pa 8'or di mainta. 
Boso presencia ta altamente aprecia. 


A Cumana 76 

/j Oranjestad,Aruba 
/ Tel: 588-6699 

'' Fax: 588-6698 

Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu profundo tristeza na nos curason y agradecido pa 
tur loke e la representa pa nos, nos ta participa 
fayecimento di: 



Juan Pablo Penja 

Mihor conoci como:"lto" 
*30-06-1968- 425-05-2017 


Na nomber di su: 

Casa: Roraima Penja-Boekhoudt 

Rumannan: 

Dario y Lucy Penja-Goeloe y famia 

Gerla Penja y FrankWeise 

Rossana y Harald Rudel-Penja y famia 

Rolando (Ronnie) y Diana Penja-Saldarriaga y famia 

Sandra y Hubert Peterson-Penja y famia 

Carmen Geerman y famia 

Sobrino(a)nan, sobresobrino(a)nan, tanta y omonan, 
primo(a)nan, achterprimo(a)nan, 

Suegra: Filomena Boekhoudt 
Cuñanan: Erika y Theo Erasmus-Boekhoudt y famia 
Vanesse y Hensly Yung-Boekhoudt y famia 

Manera su mama: Sra. Saade y famia 

Ihanan: Lisabdra Dirksz, Miangela Penja, Itiella 

Erasmus, Urvin Penja 

Madrina: Catrien Ras 

Padrino: Ismael Kock 

Su bisiñanan, conocirnan y demas famia cu ta muchu 
hopi pa menciona 

Su ex-coleganan di Westin, Fast Delivery Services y 
Marriott, su compañeronan di team di korfball 
Volvox, su team stima di auto, su amigo y amiganan 

Si den nos dolor y tristeza nos por a lubida un 
nomber of famia nos ta pidi nos disculpa. 

Nos no ta ricibi bishita di condolencia na cas despues 
di entiero. 

Acto di entiero ta tuma lugar diahuebs 1 di juni di 
2br pa 4'or di atardi na misa Inmaculada Concepcion 
na Sta. Cruz, despues saliendo pa Santana catolico 
Sta. Maria na Sta. Cruz. 

Adres pa condolencia: Aurora Funeral Home, 
diaranson 31 di mei di 7br pa 9br pm 

Maestro di Mente Guy Bavli 
bek na Aruba e zomer aki 

Cu su show increible y ganador di premio 

MENTALISTA, ilusionista, y artista Guy Bavli ta biniendo Aruba pa presenta 
den e Alhambra Ballroom cuminsando dia 9 di juni, tur diahuebs y diabierna 
anochi, durante e lunanan di zomer 2017, hibando e publico riba un aventura 
explorando e misterionan di e mente humano. 

E anochi na Alhambra Ballroom lo ta yena cu wega mental y humor, demostrando 
Bavli su podernan scondi, cualnan ta bay contra logica y sciencia, demostrando 
su podernan telekinetico cu por move obhetonan sin cu e ta mishi nan. 
Harimento ta un tremendo medicina, Bavli a bisa, y su publico interactivo ta 
hari y sacudi nan cabes di incredulidad, mientras cu e ta lesa nan pensamento 
cu un mescla di mentalismo y ilusion, psicologia, fisiologia y intuicion, cu ta 
puro entretenimento. 

Naci na Tel-Aviv, Israel, Guy a cuminsa presenta pa publico en bibo n’e edad di 
cinco anja. Ora e tabatin ocho aña, el a haci su prome presentacion profesional 
na un club di landamento na Tel-Aviv. Esald tabata su prome show paga y desde 
e dia ey e no a baha di e scenario. 

Garchinan pa Bavli su presentacion ta inclui un bebida durante e show, muchanan 
bou di 12 aña cu ta wordo escolta pa dos adulto, ta gratis. 

Tin opcion di Cena <Sc Show cu inclui un prome plato y un plato principal, na 
Fusion Restaurant Wine & Piano Bar; muchanan p’esaki si ta paga. 

Bo por cumpra carchi on line na: www.MASTEROFTHEMIND.COM/ARUBA 
of cumpra nan n’e Alhambra Ballroom, e cahera di Alhambra Casino, y e bu- 
reaunan di De Palm Tours na tur hotel; portanan ta habri pa 7:30pm, e show ta 
cuminsa pa 8pm. 

Esnan cu ta bishita e show ta wordo conseha pa laga nan logica n’e porta, y 
explora e parti brabo di nan mente. 

Divi Resort ta orguyoso di por introduci e mentalista celebridad Guy Bavli e aña 
aki atrobe, durante e zomer vakantie. 

Bavli a aparece riba television mas di 400 biaha, na mas di 60 pais, y a presenta 
1,200 show na Caesar Palace, Las Vegas, Nevada. E show ta perfecto pa muchanan 
7 aña di edad y ariba. 


Awe diamars y mayan diaranson 

Invitacion pa Tridium na 
honor di "Sra. di tur Pueblo'' 

INVITACION pa Tridium na honor di “Sra. di tur Pueblo”. Esaki a cuminsa 
dialuna y ta sigui awe, diamars 30 y diaranson 31 mei 2017 for di 5:00pm pa 
5:50pm na Centro Pastoral Sta Cruz. 

Ta invita tur devoto y miembronan y pueblo di Aruba pa asisti na e Tridium. 

Nos ta resa, canta cu debocion na Mama Maria y Hesus. Pueblo ta pidi pa haci 
oracion pa tur pueblo di mundo. Unda tin oracion tin amor, comprendemento 
y misterionan di Rosario ta duna cada persona e gracia pa sigi den e caminda 
cu Hesus mes a siña nos. 

Laga nos resa pa nos pueblo di Aruba y pa tur esnan cu ta carese di un trabou 
fiho. 

Pa nos grandi cu ta enfermo na cas y hobennan cu ta den examen. 


Mucha herida 
den accidente 
na Brebaslraat 

DIALUNA den oranan di mainta trempan, un 
accidente a sosode den Brebastraat, den cual un 
Toyota Tercel y un Ford Edge tabata envolvi. 

Polis a presenta n’e sitio y constata cu e chauffeur 
di e Ford tabata coriendo memey di caminda y a 
dal den e Tercel. Un mucha a keda herida den e 
proceso y a pidi presencia di ambulance pa brinda 
asistencia medico. Tabatin basta daño material. E 
Tercel tambe no tabatin su papelnan na ordo y a 
ser confisca. 


Turisla la worde 
alcansa pa un aulo 

DEN oranan di anochi, un accidente a sosode den 
are di Marriott Hotel, caminda un turista a wordo 
alcansa pa un auto. 

Polis a presenta n’e sitio y topa cu un señora tur 
na sanger banda di caminda. Ta resulta cu e señora 
a crusa caminda sin paga tino. Net un Chevrolet 
Aveo color cora numera A-46161 tabata biniendo 
y a alcansa e señora. 

A pidi presencia di ambulance pa atende cu e se- 
ñora cu tabata sangrando bastante. E Chervolet 
tabatin basta daño a causa di e impacto. 


Señora agresivo deteni 
despues di accidente 

DEN oranan di anochi, un accidente a sosode 
cerca di crusada di Bubali, caminda un Getz color 
shinishi y un Kia Sportage color cora tabata en- 
volvi. 

Polis a presenta n’e sitio y constata cu e chauffeur 
di e Getz, pa un motibo of otro, a hala na su man 
robes y dal contra e Kia. E chauffeur mes di e Getz 
a bandona e sitio. 

E señora di e Kia tabata basta agresivo y tabata 
lanta contra Polis, cual a obliga autoridad deten’e. 
E señora tabata posiblemente bou influencia di 
alcohol. 

A pidi un agente policial femenino pa listr’e, mien- 
tras a pidi Dogcatcher pa transporta e señora pa 
Warda di Polis na Shaba. E daño na ambos vehiclo 
tabata poco. 

MEP creciendo 
cada dia mas 







PARTIDO MEP desde comienso di nos campaña electoral, ta activo 
cu diferente actividad pa convence e pueblo pa e cambio cu nos pais 
mester di dje. For di lansamento di candidatonan nobo te cu plak sticker, 
nos por nota crecemento di Partido MEP. 

Den e fin di siman cu a pasa, candidatonan, campañadornan y siguidor- 
nan di Partido MEP tabata bastante activo den diferente bario di nos 
pais. Candidatonan a drenta bario cu nan sostenedornan pa trece nos 
plan di speransa. Formando algun paradanan aki y aya cu no a wordo 
plania, sinembargo, ta crece mientras ta bay rond. 

Lider di MEP a bishita su bario y otro barionan. Banderanan a wordo 
hisa na casnan unda doñonan ta pidi nos pa haci esaki. Y tambe varios 
candidato a uza e oportunidad di fin di siman pa manda algun borchi 
halto. 

Nos a organisa varios accionnan pa plak sticker na unda nos ta invita 
esnan cu ta desea plak sticker na nan auto pa yega sin miedo cerca nos. 
Dunando nos asina e oportunidad tambe pa scucha e preocupacionnan 
cu ta biba den nos pueblo. 

E fin di siman a finalisa den gran forma cu e inauguracion di Cede di 
Glenbert Croes na Morgenster. E actividad a cuminsa cu un parada cu 
a yega e Cede bon anima. 

Despues cu e Cede a ricibi e bendicion di Pastor, e ambiente a sigui 
cu musica, bendemento di cuminda y discurso di Lider di MEP y di 
Glenbert Croes. 

Por spera mas di e actividadnan aki cu lo uni nos pueblo mas cu e Par- 
tido MEP. Nos ta e partido di solucion pa e pueblo aki. Aruba ta duna 
e señal cu nos kier cambio. Y hunto nos ta bay p’e cambio, sin miedo! 

